qundao/data-zh-poetry huggingface dataset:
杂诗四首·其一
作者：王夫之
朝代：清
体裁：古风

结璘耀东方，摇辉散庭戺。褰帷视玉衡，何为倏东指。汎爱惜流光，合旨抚逝水。鶗鴂天涯鸣，繁英怨游子。东园积落芳，安问桃与李。悲歌无与听，拊琴复中止。
杂诗四首·其三
作者：王夫之
朝代：清
体裁：古风

昔我游汉水，遥与神女期。琅玕非所欢，玉佩空相贻。愿托双凤鸟，当时听者谁。不惜蘼芜死，将为蔓草欺。沟水自东下，繁星已西驰。幽谷返椒岑，琴心终自知。
杂诗四首·其二
作者：王夫之
朝代：清
体裁：古风

孤云起江汉，摇影自徘徊。飘风不相待，吹落阳云台。肤寸既违阴，炎威已复开。清音閟广野，鸾歌谁为来。欲因广成子，返此元息胎。时哉不易遇，摧折使心哀。
杂诗四首·其四
作者：王夫之
朝代：清
体裁：古风

悲风动中夜，边马嘶且惊。壮士匣中刀，犹作风雨鸣。飞将不见期，萧条阻北征。关河空杳霭，烟草转纵横。披衣视良夜，河汉已西倾。国忧今未释，何用慰平生。
李广生自黔阳生还归阙率尔吟赠并感洪一龙三阳太仆山公及郎君郑石诸逝者浮湘亭之游
作者：王夫之
朝代：清
体裁：七言律诗

涟水东流落月横，浮湘亭上似三生。汉庭旧节归华表，粤道旌旗乱早莺。酒侣垂杨悲墓合，世情蛱蝶到春惊。如君豪气矜淮海，恨到消沈泪亦倾。
来日大难
作者：王夫之
朝代：清
体裁：乐府曲辞

来日大难，毛凋羽残。不知今者，谁为妙颜。醇酒肥牛，何用解忧。仙人王乔，足可遨游。黄金可作，尘世可度。鳅游浊水，龙上天角。没命黄泉，志存偓佺。遗物独往，杳若孤烟。轩辕乘龙，髣髣云中。天老操辔，髣髴云内。精魂相存，生死同门。千秋万岁，乐以忘言。
来时路
作者：王夫之
朝代：清
体裁：古风

来时苦大难，寒雨飞瀼瀼。今者复何日，秋原称叶黄。遵路行以悲，飘风吹我裳。流目心自喻，剧结车轮肠。人生苦经历，精爽定往还。踟蹰行俟之，轻烟霭容颜。飞鸟过我前，流泉鸣其閒。欲语不得接，浮云云何攀。迢迢荒原路，曲曲粤楚甸。匪羊亦匪牛，穷日历郊箐。蘖苦梅复酸，宛转遂所绻。凛矣秋霜心，哀哉白日变。
来者之日歌
作者：王夫之
朝代：清

来者之日还如昨，今我云胡而不乐。去者之日一如今，徘徊今昔伤忧心。东风吹柳鹅黄垂，千条映水摇修眉。一片轻飘坠秋水，叶叶零零飞不起。还丹空炼素银芽，老聃西度函关？。？生倏忽如朝霜，春日不长冬夜长。行人攀折莫长叹，豹？留皮王彦章。
来者之日歌
作者：王夫之
朝代：清
体裁：古风

来者之日还如昨，今我云胡而不乐。去者之日一如今，徘徊今昔伤忧心。东风吹柳鹅黄垂，千条映水摇修眉。一片轻飘坠秋水，叶叶零零飞不起。还丹空炼素银芽，老聃西度函关�。�生倏忽如朝霜，春日不长冬夜长。行人攀折莫长叹，豹�留皮王彦章。
极丸老人书所示刘安礼诗垂寄情见乎词愚一往呐吃无以奉答聊次其韵述怀
作者：王夫之
朝代：清
体裁：七言律诗

洪炉滴水试烹煎，穷措生涯有火传。哀雁频分弦上怨，冻蜂长惜纸中天。知恩不浅难忘此，别调相看更冁然。旧识五湖霜月好，寒梅春在野塘边。
枯鱼过河泣
作者：王夫之
朝代：清
体裁：乐府曲辞

笼中鸭，声唈唈。水中鸭，游濈濈。谓水中鸭，何妨分我以馀湿。越王尝吴溲，宫中皆含蕺。汉有张良楚项伯，泾清渭浊皆吞吸。凤凰餐竹花，桑扈啄场粒，嗟尔唼唼今何及。君不见枯鱼过河泣，胡不早淤浊水学鰌鳛。
桂林偶怨
作者：王夫之
朝代：清
体裁：七言绝句

灵药成虚旧恨空，征衣无那楝花风。丝丝春雨垂帘下，又向天涯识塞鸿。
桐城余兼尊昔为青原侍者归素以来崎岖岭外相值见访为录前寄极丸老人诗仍次原韵赠之
作者：王夫之
朝代：清
体裁：七言律诗

沙上鸿踪昔岁心，堞楼鹤语旧时林。已知罢钓能忘饵，何必登床更碎琴。月影偶留传雁字，秋声不断有蝉吟。閒愁杜口从君语，为受青原记莂深。
梅花
作者：王夫之
朝代：清

墟里寒烟罩断桥，年来春色最萧条。船山半曲清溪里，霜日黄曛一树遥。不知浅素更轻红，遥望长疑烟霭中。除取梅花心自省，看花人隔小桥东。老眼看花似隔纱，临风偶爱一枝斜。香生微晕初轮月，紫透轻魂破体砂。开从小雪入新年，雪妒霜侵不损妍。珍重深寒禁冻蝶，低飞不过浅阑边。
梅花·其一
作者：王夫之
朝代：清
体裁：七言绝句

墟里寒烟罩断桥，年来春色最萧条。船山半曲清溪里，霜日黄曛一树遥。
梅花·其三
作者：王夫之
朝代：清
体裁：七言绝句

老眼看花似隔纱，临风偶爱一枝斜。香生微晕初轮月，紫透轻魂破体砂。
梅花·其二
作者：王夫之
朝代：清
体裁：七言绝句

不知浅素更轻红，遥望长疑烟霭中。除取梅花心自省，看花人隔小桥东。
梅花·其四
作者：王夫之
朝代：清
体裁：七言绝句

开从小雪入新年，雪妒霜侵不损妍。珍重深寒禁冻蝶，低飞不过浅阑边。
梅阴冢
作者：王夫之
朝代：清
体裁：古风

秋露漙，梅叶丹，莎根草虫吟初寒。梅根千年荫野土，鹤发衰翁泪如雨。梅叶落，梅花开，棠杜无人斸径苔，寸肠矗立望思台。
次定山三首
作者：王夫之
朝代：清

野马从来未受羁，寒原衰草不须辞。残山残水谁相问，独笑独歌且浪为。日午睡连清旦睡，白沙诗更定山诗。青霄明月容迟上，一卷残书了更迟。摊书腹内破彭亨，不忆愁从何处生。天地病深宜我病，须眉睁后更谁睁。醇醪聊借风光酿，仙药无劳雨露耕。正自坦然人尽觉，敢矜天马蹑空行。溪月溪风太有情，不容尘土得分争。乾坤消受无多子，今古萧条第一名。梦里青山留我住，镜中白发为谁生。炉烟销尽空香满，脉脉幽心只自评。
次定山三首·其一
作者：王夫之
朝代：清
体裁：七言律诗

野马从来未受羁，寒原衰草不须辞。残山残水谁相问，独笑独歌且浪为。日午睡连清旦睡，白沙诗更定山诗。青霄明月容迟上，一卷残书了更迟。
次定山三首·其三
作者：王夫之
朝代：清
体裁：七言律诗

溪月溪风太有情，不容尘土得分争。乾坤消受无多子，今古萧条第一名。梦里青山留我住，镜中白发为谁生。炉烟销尽空香满，脉脉幽心只自评。
次定山三首·其二
作者：王夫之
朝代：清
体裁：七言律诗

摊书腹内破彭亨，不忆愁从何处生。天地病深宜我病，须眉睁后更谁睁。醇醪聊借风光酿，仙药无劳雨露耕。正自坦然人尽觉，敢矜天马蹑空行。
次康节韵质之
作者：王夫之
朝代：清
体裁：五言律诗

俄顷仍千岁，天心常转移。六龙飞不息，三极各乘时。有画皆成象，无声不是希。谁将华顶睡，迢递赠庖羲。
欧子直自南岳返讯之
作者：王夫之
朝代：清
体裁：古风

灵壑有冬荣，幽人时晏出。天物无孤清，闲情自相匹。徘徊度飞鸟，乘凌俯落日。虚旷断不穷，丹碧绚非一。夕宿抱馀爽，各言纷欲悉。岂无濠上情，言眺双径逸。神晤遗形区，于焉记良昵。
正月十六夜重赋
作者：王夫之
朝代：清
体裁：五言律诗

出岫试娟娟，光侵落照天。昨宵深困雨，初夜未亏圆。透碧融霜气，凝晖款夕烟。梅香来近远，稍觉送微暄。
正落花诗十首
作者：王夫之
朝代：清

弱羽殷勤亢谷风，息肩迟暮委墙东。销魂万里生前果，化血三年死后功。香老但邀南国颂，青留长伴小山丛。堂堂背我随馀子，微许知音一叶桐。锦阵风雌夺葆幢，万群茶火怯宵摐。烧残梁殿缃千帙，击碎鸿门玉一双。十里荷香消汴梦，三山芳草送吴降。扬州婪尾春犹在，小住何妨眷此邦。蒸云暄日尽淫威，小槛低檐判不肥。丰草但荣时则可，啼禽空絮是耶非。枝枝叶叶苏君在，燕燕飞飞戴女归。昨梦不成仙径杳，盈盈一曲问津稀。游魂化密故饶甘，怕扇蜂潮闹不堪。忧寄上天埋下地，云迷泽北梦江南。吾何随尔累累子，我醉欲眠栩栩酣。时向天台亲报佛，春愁痴在早除贪。昔昔回头艳已轻，苔情欲薄藓相迎。香遮蚁径迷柯郡，雨浥莺声唱渭城。旁砌可能别有主，依萍取次但怀清。陌桑曲柳空相识，我自非卿卿自卿。捲得垂帘试捲帘，元来犹剩一枝尖。逗红髣髴回塘远，坠玉参差曲岸添。泯泯春流愁画鹢，娟娟疏影妒银蟾。悬铃买槛皆畴昔，好擭香须远蝶嫌。赌命奔尘掷一绯，千秋何有大椿围。争天晴雨邯郸帜，死地合离玉帐机。周易击蒙凶不吝，春秋雠战义无讥。朱殷十步秦台血，耻向青阳赋式微。飘零无意反离骚，谱牒宜收倩谢翱。意北意南心自得，如鸥如鹜卜何劳。三更露冷清同滴，片月天低影倍高。寂寞琴心传止息，花奴莫弄小儿豪。歌亦无声哭亦狂，魂兮毋北夏飞霜。蛛丝罥迹迷千目，燕啄香消冷一房。世少杜陵怜李白，卬须唐珏葬姚黄。蓉城倘有华胥国，半枕留仙我欲杭。高枝第一惹春寒，低亚密藏了不安。作色瞋风凭血勇，消心经雨梦形残。三分国破楝心苦，六尺孤存梅豆酸。薄命无愁聊妩媚，东君别铸铁为肝。
正落花诗十首·其一
作者：王夫之
朝代：清
体裁：七言律诗

弱羽殷勤亢谷风，息肩迟暮委墙东。销魂万里生前果，化血三年死后功。香老但邀南国颂，青留长伴小山丛。堂堂背我随馀子，微许知音一叶桐。
正落花诗十首·其七
作者：王夫之
朝代：清
体裁：七言律诗

赌命奔尘掷一绯，千秋何有大椿围。争天晴雨邯郸帜，死地合离玉帐机。周易击蒙凶不吝，春秋雠战义无讥。朱殷十步秦台血，耻向青阳赋式微。
正落花诗十首·其三
作者：王夫之
朝代：清
体裁：七言律诗

蒸云暄日尽淫威，小槛低檐判不肥。丰草但荣时则可，啼禽空絮是耶非。枝枝叶叶苏君在，燕燕飞飞戴女归。昨梦不成仙径杳，盈盈一曲问津稀。
正落花诗十首·其九
作者：王夫之
朝代：清
体裁：七言律诗

歌亦无声哭亦狂，魂兮毋北夏飞霜。蛛丝罥迹迷千目，燕啄香消冷一房。世少杜陵怜李白，卬须唐珏葬姚黄。蓉城倘有华胥国，半枕留仙我欲杭。
正落花诗十首·其二
作者：王夫之
朝代：清
体裁：七言律诗

锦阵风雌夺葆幢，万群茶火怯宵摐。烧残梁殿缃千帙，击碎鸿门玉一双。十里荷香消汴梦，三山芳草送吴降。扬州婪尾春犹在，小住何妨眷此邦。
正落花诗十首·其五
作者：王夫之
朝代：清
体裁：七言律诗

昔昔回头艳已轻，苔情欲薄藓相迎。香遮蚁径迷柯郡，雨浥莺声唱渭城。旁砌可能别有主，依萍取次但怀清。陌桑曲柳空相识，我自非卿卿自卿。
正落花诗十首·其八
作者：王夫之
朝代：清
体裁：七言律诗

飘零无意反离骚，谱牒宜收倩谢翱。意北意南心自得，如鸥如鹜卜何劳。三更露冷清同滴，片月天低影倍高。寂寞琴心传止息，花奴莫弄小儿豪。
正落花诗十首·其六
作者：王夫之
朝代：清
体裁：七言律诗

捲得垂帘试捲帘，元来犹剩一枝尖。逗红髣髴回塘远，坠玉参差曲岸添。泯泯春流愁画鹢，娟娟疏影妒银蟾。悬铃买槛皆畴昔，好擭香须远蝶嫌。
正落花诗十首·其十
作者：王夫之
朝代：清
体裁：七言律诗

高枝第一惹春寒，低亚密藏了不安。作色瞋风凭血勇，消心经雨梦形残。三分国破楝心苦，六尺孤存梅豆酸。薄命无愁聊妩媚，东君别铸铁为肝。
正落花诗十首·其四
作者：王夫之
朝代：清
体裁：七言律诗

游魂化密故饶甘，怕扇蜂潮闹不堪。忧寄上天埋下地，云迷泽北梦江南。吾何随尔累累子，我醉欲眠栩栩酣。时向天台亲报佛，春愁痴在早除贪。
残雪
作者：王夫之
朝代：清

寒心肃肃拥孤清，断岸无心弄晚晴。旧恨半消随去雁，新欢难待到流莺。莎丛绿浅愁轻护，藓砌痕欹感易倾。夙昔南枝曾有约，不贪春早逐初英。珍重凋零劫后身，人间还遇可怜春。和霜和月犹前日，争柳争花非此辰。睥睨青天悲寂历，淹留丹巘赏嶙峋。双飞燕子来何暮，不见琼田万顷新。苍烟黄日久迷离，犹有墙东片月窥。身外江山还似旧，梦中蜂蝶尽相疑。东流彻夜银涛急，平甸矜春碧草欺。不识瑞香花落后，几人还赋玉楼诗。回塘曲径偶相依，不拟春归尚未归。向后生缘随旦暮，当时心绪在霏微。珠胎含泪禁疏雨，玉骨凝寒傲夕晖。子夜轻冰聊邂逅，素心元不藉霜肥。
残雪·其一
作者：王夫之
朝代：清
体裁：七言律诗

寒心肃肃拥孤清，断岸无心弄晚晴。旧恨半消随去雁，新欢难待到流莺。莎丛绿浅愁轻护，藓砌痕欹感易倾。夙昔南枝曾有约，不贪春早逐初英。
残雪·其三
作者：王夫之
朝代：清
体裁：七言律诗

苍烟黄日久迷离，犹有墙东片月窥。身外江山还似旧，梦中蜂蝶尽相疑。东流彻夜银涛急，平甸矜春碧草欺。不识瑞香花落后，几人还赋玉楼诗。
残雪·其二
作者：王夫之
朝代：清
体裁：七言律诗

珍重凋零劫后身，人间还遇可怜春。和霜和月犹前日，争柳争花非此辰。睥睨青天悲寂历，淹留丹巘赏嶙峋。双飞燕子来何暮，不见琼田万顷新。
残雪·其四
作者：王夫之
朝代：清
体裁：七言律诗

回塘曲径偶相依，不拟春归尚未归。向后生缘随旦暮，当时心绪在霏微。珠胎含泪禁疏雨，玉骨凝寒傲夕晖。子夜轻冰聊邂逅，素心元不藉霜肥。
水仙
作者：王夫之
朝代：清
体裁：七言绝句

乱拥绿云可奈何，不知人世有春波。凡心洗尽留香影，娇小冰肌玉一梭。
水口道中
作者：王夫之
朝代：清
体裁：七言绝句

丛竹低垂过雪斜，森寒绿气透青霞。乳莺啼处春无几，才见樱桃一树花。
水调歌头·咏怀
作者：王夫之
朝代：清
体裁：词

钓竿落吾手，意不在鱼边。六鳌何处，一艇缥渺凌孤烟。耐可乘流直上，不避回风吹转，蹴破浪花圆。一曲棹歌里，星斗落帆前。白蘋洲，芳草渡，扣哀弦。落花细数，坐久目送荇丝牵。出入无肠国里，烂漫无愁天上，鼎鼎度华年。唯有千丝雪，镜里自相怜。
水调歌头·惊梦
作者：王夫之
朝代：清
体裁：词

昨夜喧雷雨，一枕血潮奔。千红万紫，撩乱浪唤作芳春。大抵白蜺婴茀，更有玉蟾偷药，蓦尔弄精魂。宝剑在侬手，闪霍动乾坤。尽今生，梨花雨，打黄昏。历历悄悄，山寺钟声曙色分。待我铁眉刷翠，罩下金睛点漆，弹指转晶轮。十里杏花发，人道是样云。
水调歌头·放言
作者：王夫之
朝代：清
体裁：词

我自非卿法，何事为卿愁。非卿之法，卿抑可不为吾忧。若汝三更半觉，而肯一参万岁，月也应含羞。弄影浮云上，圆缺总清秋。数花须，黏柳絮，汝风流。差排蚁国，虾岛立地凤麟洲。既道尼山出世，又召东山入梦，镜里是真头。烱烱明看汝，更上一层楼。
水龙吟
作者：王夫之
朝代：清
体裁：词

轻舠直上潇湘五。湖载取风光去。兰汤初浴，绛罗轻解，鸡头剥乳。腻粉肌丰，苞香乍破，芳心暗吐。待笑他、石家赪面杨家，病齿虽天冶还。含醋曾倩绿窗，深护全、不教香泥微污。莫愁秋老侬家，自有杏金丹驻。唯应少府，无妻空老，长怜樊素。愿年年、岁岁相期，解佩蘋花洲渚。
水龙吟 莲子二首 其一
作者：王夫之
朝代：清
体裁：词

平湖渺渺波无际。难认旧时青盖。荻絮横飞，蓼红斜炫，秋光无赖。拚不含愁，韫香密裹，泠泠珠佩。伴江妃、泪颗盈盈怕谁，厮恼幽房里深。深缀十斛明珠，谁买空、望眼悬愁碧海。露冷昆明霜凋，玉井兰舟罢采。自抱冰魂，海枮石烂，千年不坏。莫抛掷、一点孤心，苦留得秋容在。
水龙吟·其二
作者：王夫之
朝代：清

白蘋红蓼秋江岸。早有蜻蜓斜睨。须褪蜂黄，乳含菽玉，恹恹倦起。乍历金风，谁知渐老，蜜房深闭。应只似、天宝鸡坊皂衣，人在空记得霓。裳事零零玉露，含愁漫、阁住泪珠难坠。无情忍见蹴碎，菱花啄残菰米。自惜残香，又逢劈破，辰离烟水。问多情、碧藕抽丝，可得经时重繫。
水龙吟·莲子二首
作者：王夫之
朝代：清

平湖渺渺波无际。难认旧时青盖。荻絮横飞，蓼红斜炫，秋光无赖。拚不含愁，韫香密裹，泠泠珠佩。伴江妃、泪颗盈盈怕谁，厮恼幽房里深。深缀十斛明珠，谁买空、望眼悬愁碧海。露冷昆明霜凋，玉井兰舟罢采。自抱冰魂，海枮石烂，千年不坏。莫抛掷、一点孤心，苦留得秋容在。白蘋红蓼秋江岸。早有蜻蜓斜睨。须褪蜂黄，乳含菽玉，恹恹倦起。乍历金风，谁知渐老，蜜房深闭。应只似、天宝鸡坊皂衣，人在空记得霓。裳事零零玉露，含愁漫、阁住泪珠难坠。无情忍见蹴碎，菱花啄残菰米。自惜残香，又逢劈破，辰离烟水。问多情、碧藕抽丝，可得经时重繫。
水龙吟·莲子二首其二
作者：王夫之
朝代：清
体裁：词

白蘋红蓼秋江岸。早有蜻蜓斜睨。须褪蜂黄，乳含菽玉，恹恹倦起。乍历金风，谁知渐老，蜜房深闭。应只似、天宝鸡坊皂衣，人在空记得霓。裳事零零玉露，含愁漫、阁住泪珠难坠。无情忍见蹴碎，菱花啄残菰米。自惜残香，又逢劈破，辰离烟水。问多情、碧藕抽丝，可得经时重系。
永兴廖邓二君邀宿石角山僧阁是侍先君及仲兄䃘斋游处
作者：王夫之
朝代：清
体裁：五言律诗

十月寒潭改，三年客艇过。画櫩星影近，甃草夜霜多。急难迷原隰，飘零废蓼莪。郴江无限水，不与挽流波。
永遇乐·纸窗日影
作者：王夫之
朝代：清
体裁：词

笼月云轻，开萍水碧，问还似否。落叶旋飞，雁声空度，未计閒情生受。乍暖熏肌，残红上颊，睡眼半醒相逗。却猜疑、荔枝初剖，紫晕冰绡微透。镜匣斜开，枕痕淡染，粉面如中卯酒。含笑迎眸，回光相映，应念人消瘦。乳雀低飞，岭云横度，巳怨暂时僝僽。更只恐、午梦将阑，未许偎人长久。
江南曲
作者：王夫之
朝代：清
体裁：乐府曲辞

自有三台曲，齐抛八宝簪。可怜秋色里，独唱望江南。
江城子 咏雪二首 其一
作者：王夫之
朝代：清
体裁：词

依依欲待人帘栊。怕回风。怨回风。一霎惊飞、吹过小桥东。梅信未来枫叶尽，谁款款，与从容。前溪流水忒匆匆。拚孤踪。碧波溶。冷淡魂消、旧恨有无中。不似柳绵归计晚，人只解，惜残红。
江城子·其二
作者：王夫之
朝代：清
体裁：词

惊风淅沥渐无声。恰泠泠。早盈盈。促拍悲丝、转入凤笙清。唤醒梅花月下梦，看咫尺，有瑶京。人閒何用久留情。晓风轻。晓烟晴。流水斜阳、莫惜玉山倾。解释消沈千种恨，明镜里，鬓丝横。
江城子·咏雪二首
作者：王夫之
朝代：清

依依欲待人帘栊。怕回风。怨回风。一霎惊飞、吹过小桥东。梅信未来枫叶尽，谁款款，与从容。前溪流水忒匆匆。拚孤踪。碧波溶。冷淡魂消、旧恨有无中。不似柳绵归计晚，人只解，惜残红。惊风淅沥渐无声。恰泠泠。早盈盈。促拍悲丝、转入凤笙清。唤醒梅花月下梦，看咫尺，有瑶京。人閒何用久留情。晓风轻。晓烟晴。流水斜阳、莫惜玉山倾。解释消沈千种恨，明镜里，鬓丝横。
江城梅花引·病中口占示刘生
作者：王夫之
朝代：清
体裁：词

和镫和影一双双。耐凄凉。尽凄凉。天也难教，病骨老来降。还欲其天争旖旎，空碧里，弄轻狂、竞飞霜。飞霜。飞霜。夜何长。有难忘。自难忘。梦也梦也，还认得、烟水微茫。待把疏星，斜月与分张。一叶暗飘风不定，飞去也，尽飘零、在回塘。
沁园春 梅花道人题骷髅图澹归嗤其鄙陋为别作七首乃词异而所见亦不相远反其意作四阕正之 其一
作者：王夫之
朝代：清
体裁：词

白日难欺，青天不爽，只此骷髅。到排场戏毕，尽停边鼓，熏炉烟散，却剩香篝。无想有天，也须扣算，放自当年到此收。终不道，泛秋波一叶，随处芳洲。思量惭愧难酬。曾顶戴、春霖起白沤。忆香蒸云子，从伊饱满，轻裁霞绮，护汝温柔。莫倚无知，瞒他有眼，总付梧桐一片秋。应认取，者下回分解，别有风流。
沁园春·梅花道人题骷髅图澹归嗤其鄙陋为别作七首乃词异而所见亦不相远反其意作四阕正之
作者：王夫之
朝代：清

白日难欺，青天不爽，只此骷髅。到排场戏毕，尽停边鼓，熏炉烟散，却剩香篝。无想有天，也须扣算，放自当年到此收。终不道，泛秋波一叶，随处芳洲。思量惭愧难酬。曾顶戴、春霖起白沤。忆香蒸云子，从伊饱满，轻裁霞绮，护汝温柔。莫倚无知，瞒他有眼，总付梧桐一片秋。应认取，者下回分解，别有风流。当汝无时，原无消息，逗此风光。到云生月吐，旋相圆满，山支水派，不爽针铓。桂斧谁修，玉砂难碾，琢就玲珑七宝装。曾倩汝，为日轮炫紫，寒夜凝霜。成功底事难量。仍掷与、乾坤自主张。尽雪里梅开，凭谁蕴藉，风中柳摆，非汝轻狂。百折如新，一丝不乱，烟草迷离总不妨。珍重好，教大钧裁剪，鹤短凫长。毕竟还他，晓风残月，正好惺惺。看太白占星，显开玉色，黄钟应律，敲作金声。揖让筵终，征诛局罢，渠不增加汝不轻。堪爱处，为元龟受灼，枯槁皆灵。西园片片落英。也妆点、东风媚晚晴。任血洒虞兮，原非战罪，肠回康了，不碍文名。万石洪钟，一丝残纽，止此冰霜骨几茎。夫谁暇，怨华亭鹤唳，蜀道淋铃。为问蒙庄，卮言枉吊，笑尔何知。既使我其然，焉能免此，如君之说，抑又奚为。幸未凋零，先为飘荡，究竟鱼还死水湄。早辜负，却桃花春水，杨柳秋堤。欲抛抛付伊谁。真避影、银镫只浪吹。便一枕蝶轻，还黏粉趐，三眠蚕稳，仍惹缫丝。去则难留，留原难却，一线纹生玩月犀。唯片晌，耐板桥霜迹，茅店荒鸡。
沁园春·梅花道人题骷髅图澹归嗤其鄙陋为别作七首乃词异而所见亦不相远反其意作四阕正之其二
作者：王夫之
朝代：清
体裁：词

当汝无时，原无消息，逗此风光。到云生月吐，旋相圆满，山支水派，不爽针铓。桂斧谁修，玉砂难碾，琢就玲珑七宝装。曾倩汝，为日轮炫紫，寒夜凝霜。成功底事难量。仍掷与、乾坤自主张。尽雪里梅开，凭谁蕴藉，风中柳摆，非汝轻狂。百折如新，一丝不乱，烟草迷离总不妨。珍重好，教大钧裁剪，鹤短凫长。
沁园春·浑天毬
作者：王夫之
朝代：清
体裁：词

黍子匀黄，吉贝衔绒，莫问因谁。但既在于中，自堪细数，未超其外，不得旁窥。暗去明来，偷寒送暖，无情还作有情痴。相怜甚，教碧绡帘幕，翠拥珠围。知恩今古人稀。犹自把、双镫照路迷。更划断鸿沟，不随毂转，调成玉律，一任清吹。綵缕交萦，金梭互掷，珍重天孙织锦机。莫辜负，听毬门箫鼓，对打争驰。
沁园春·翠涛六□每句戏用彩色字
作者：王夫之
朝代：清

步碧萝湾，寻紫芝英，寿翠涛翁。忽逢赤松子，赴青女约，染千树绿，作小春红。微启朱唇笑余白，发黍米丹砂岂未逢。若会得，则翠涛偕尔，稳住绛云。中蔚蓝天色清，空但净洗黄，尘即阆蓬。看漫天黑瘴，徒然黮？，当头皂帽，自许从容。素书宵授元文密，印彤云原自擭雏龙。凭寄语，展双眉黛锁，霜老苍松。
沁园春·翠涛六□每句戏用彩色字
作者：王夫之
朝代：清
体裁：词

步碧萝湾，寻紫芝英，寿翠涛翁。忽逢赤松子，赴青女约，染千树绿，作小春红。微启朱唇笑余白，发黍米丹砂岂未逢。若会得，则翠涛偕尔，稳住绛云。中蔚蓝天色清，空但净洗黄，尘即阆蓬。看漫天黑瘴，徒然黮�，当头皂帽，自许从容。素书宵授元文密，印彤云原自擭雏龙。凭寄语，展双眉黛锁，霜老苍松。
沁园春·翠涛六□每句戏用彩色字
作者：王夫之
朝代：清

步碧萝湾，寻紫芝英，寿翠涛翁。忽逢赤松子，赴青女约，染千树绿，作小春红。微启朱唇笑余白，发黍米丹砂岂未逢。若会得，则翠涛偕尔，稳住绛云。中蔚蓝天色清，空但净洗黄，尘即阆蓬。看漫天黑瘴，徒然黮𪒡，当头皂帽，自许从容。素书宵授元文密，印彤云原自擭雏龙。凭寄语，展双眉黛锁，霜老苍松。
沁园春其三
作者：王夫之
朝代：清
体裁：词

毕竟还他，晓风残月，正好惺惺。看太白占星，显开玉色，黄钟应律，敲作金声。揖让筵终，征诛局罢，渠不增加汝不轻。堪爱处，为元龟受灼，枯槁皆灵。西园片片落英。也妆点、东风媚晚晴。任血洒虞兮，原非战罪，肠回康了，不碍文名。万石洪钟，一丝残纽，止此冰霜骨几茎。夫谁暇，怨华亭鹤唳，蜀道淋铃。
沁园春其四
作者：王夫之
朝代：清
体裁：词

为问蒙庄，卮言枉吊，笑尔何知。既使我其然，焉能免此，如君之说，抑又奚为。幸未凋零，先为飘荡，究竟鱼还死水湄。早辜负，却桃花春水，杨柳秋堤。欲抛抛付伊谁。真避影、银镫只浪吹。便一枕蝶轻，还黏粉趐，三眠蚕稳，仍惹缫丝。去则难留，留原难却，一线纹生玩月犀。唯片晌，耐板桥霜迹，茅店荒鸡。
河田营中夜望
作者：王夫之
朝代：清
体裁：七言绝句

夜烧连山接暮云，牙旌高捲管弦闻。负恩自笑夷门客，魂断邯郸晋鄙军。
洞庭秋三十首
作者：王夫之
朝代：清

潇湘北下巴江东，上蟠下际抟青空。天地忘忧消偪侧，凄清作意撩鸿濛。夔子孤城悬太白，三苗馀垒挂残虹。古今无那此俄顷，欹危歘尔生蘋风。月似芦花烟似水，似如不似劳形容。喷雪凝寒犹清适，涵晖冷燄飞轻松。星汉相看交不昧，心魂欲之亦奚从。但觉晃煟透圆碧，不辨愁来忽已逢。大仪悬张覆釜幢，谁其至者弗心降。长天纤忽随泯泯，商飙骚屑入淙淙。浩瀚无馀一丝挂，清微欲将九鼎扛。安得沐日仍浴月，东赪西皎晶荧双。洞䆗虚无净一规，惊涛相即不相疑。精金大冶鍊幽蚃，俊鹘老鼍愁倾危。炎心已改何洗涤，高旻受荡还清嬉。妙香浮动非蘋芷，水雾上摄开轻吹。乾坤倦游行将归，损山容益水光肥。片云帆侧不能影，木叶天际知己飞。游子去妻百交感，战伐渔樵双息机。驱除姝暖返肃爽，禁愁为惜素心违。羁心劈破芥浮居，色色消沈远近如。险目不平夹韵度，凉魂小住姑安舒。孙刘战争问沤沫，怀葛徂伏留萧疏。情知涕泗无栖泊，放浪磊砢任太虚。翛然容与清泠都，何求不得须黄垆。函盖双枢合骀宕，明暗半丝分有无。潜蛟旅雁忘兴废，疏云片月矜昭苏。缩为椰子沁心肾，幻计无忝移山愚。空有无垠铲径蹊，分明至极翻凄迷。远视不正非野马，客心已窘聊木鸡。帆蝶卖眼惊天末，樯乌亡赖啼日西。阴光夕灼动绿气，？然鬼臂相牵携。碧落无疑鹏背揩，入寥天一绝安排。邂逅不停增蹇产，虚空未破犹沈埋。略遣水光存芥蒂，想知天骨正厓柴。鲸鲤可骑终未称，吾生箬笠双青鞋。回头摇落悲群动，广大昌明亦自猜。无触之声消梦晷，不寒而慄贮骚才。藏舟后夜同归壑，张楚初心冀缓哀。驰骛清狂何所吝，寒潭降潦畏相催。瀰瀰盈盈不借春，千萧万瑟屯嶙峋。水力未至溢浩淼，雄心仅可吞清贫。张乐鼓瑟凭慰藉，巫娥湘后惘逡巡。自然难释虚无恨，斜月流霜非有因。目穷差别耳非闻，逼塞诸根但有云。触法大都无软美，宽饶何处着殷勤。如浮今古谁为纽，尽费烟霄不受熏。一笑中流誇定力，那知悽恻破三分。西清启寒亦有门，扃魂不扃金水魂。方诸津润遂昌大，青女娥㜲失恭温。孤云峰势向凌替，海天精彩捐烦冤。空洞虽非万法侣，临之未易相贪吞。随处波心着戏竿，刚森簇簇护轻安。充形暄气存黍米，大冶昭质任烹爨。根株吾岂依坟埴，须发何庸非羽翰。霏苍飏碧自生意，行与浑仪谋团栾。远行之感剧登山，壑断湍哀梦亦悭。戍火祠烟荡精切，长天白雨怙痴顽。天涯交臂早无绍，去景凝眸暂不閒。难与此怀觅止竟，征鸿一缕空飞还。塞臆英多杜口宣，清歌难唤奈何天。古人不见閒邀月，置我无从小学仙。铁脊未妨聊旖旎，金轮犹恐不刚坚。馀霞落日关何事，带影微茫起识田。法界孤微此泬寥，鲲游亦竦等鹪鹩。环区不鲠鱼头乙，泓水方凝雀目椒。浓露可怜添浥润，片云何恃得逍遥。穷涂收拾千年恨，虾国游谁出斗跳。欱然敛精归元包，匀凝活汞停煎炮。穹窿舍此复何有，沆瀣相干故不交。稍觉丝缗牵静谧，非分玉笛喧淫咬。神光四映飞芒角，讵倚星月相杂殽。弱骨凌乘一线操，未凭长目送雄豪。通身冰血争融结，伸臂烟霄试抑搔。岂必人生方幻寄，足知厚载不功高。金风但鼓囊中籥，大费尖酸徒尔劳。晶辉蠕影萦一窝，澄之荡之夫如何。容裔积已成坚冽，鏦铮喧外绝烦苛。绿非荇藻发谁浦，光带露霜自昨波。惊鸿亦知无闻见，抱意长鸣凌嵯峨。大圆不息翻河车，闪烁万顷吹银芽。化汁一色混潇皛，青气双合通荒遐。无质可抟犹沐浴，有见不盈奚开遮。何得丧耦此孤坐，谁邀明月觅芦花。三秋三楚填淫荒，谁能不断忧思肠。遥遥极浦浮云树，渺渺生洲迷荻蒋。马殷南国飞星白，陆逊西垒落日凉。咫尺千波杳向往，孰为大壑恣埋藏。浮槎无系巴邱城，缥渺之楼空若惊。微霜覆蓑失残梦，远火照帆悲他情。乘乘宇内既清澈，脉脉空际或经营。小范于此言忧乐，胸中无故横甲兵。微风软縠退以听，濯濯平远拔昭灵。吝俭物情不获巳，险阻大造故须经。馀霞半壁从明灭，征雁万双亦伶俜。居然幻泡警凉魄，无数浮心一日扃。崚嶒何来凛气增，舍此空轮无与胜。吴天海色遥迎送，楚霜蜀冻交消凝。荡涤赤日曳素练，消息银汉络珠绳。从知白帝威权甚，万象泻影涵倾崩。鹧鸪声断西日浮，君山未愁黄陵愁。白浪几何倾楚塞，金风既展讫神州。萧飒万个撼斑管，迢递千古疑胶舟。贾至张说尔何物，落拓欲牵万里忧。但哀无端眇淫淫，长啸不展狂歌瘖。欲与招魂迷南北，横令此愁亘古今。蛰雷残雨无所藉，金枢玉露亦难谌。日暮息棹殊未已，寒波倒射冉枫林。玻瓈帝网两镜参，元中之元清灵酣。露泡影相合不二，水月空观谁为三。中流两岸四无定，鸟道一碧微自谙。军持满汲寒沁骨，容受无多祇大惭。青幕白地清涎黏，浓淡分界唯微纤。未审天容亏半壁，定疑水气消馀炎。披襟不让云将御，理楫略挂羚羊尖。鏖空白战九十日，吸月餐风亦损廉。玉液统此微霄函，俯仰不知灵与凡。旭雾平收兜罗捲，阴彩夕涌牟尼嵌。肉翅欲愁千里倦，韵目难厌一晌馋。苍螺半点点霜色，谪仙何情强欲芟。
洞庭秋三十首·其一
作者：王夫之
朝代：清
体裁：古风

潇湘北下巴江东，上蟠下际抟青空。天地忘忧消偪侧，凄清作意撩鸿濛。夔子孤城悬太白，三苗馀垒挂残虹。古今无那此俄顷，欹危歘尔生蘋风。
洞庭秋三十首·其七
作者：王夫之
朝代：清
体裁：古风

翛然容与清泠都，何求不得须黄垆。函盖双枢合骀宕，明暗半丝分有无。潜蛟旅雁忘兴废，疏云片月矜昭苏。缩为椰子沁心肾，幻计无忝移山愚。
洞庭秋三十首·其三
作者：王夫之
朝代：清
体裁：古风

大仪悬张覆釜幢，谁其至者弗心降。长天纤忽随泯泯，商飙骚屑入淙淙。浩瀚无馀一丝挂，清微欲将九鼎扛。安得沐日仍浴月，东赪西皎晶荧双。
洞庭秋三十首·其三十
作者：王夫之
朝代：清
体裁：古风

玉液统此微霄函，俯仰不知灵与凡。旭雾平收兜罗捲，阴彩夕涌牟尼嵌。肉翅欲愁千里倦，韵目难厌一晌馋。苍螺半点点霜色，谪仙何情强欲芟。
洞庭秋三十首·其九
作者：王夫之
朝代：清
体裁：古风

碧落无疑鹏背揩，入寥天一绝安排。邂逅不停增蹇产，虚空未破犹沈埋。略遣水光存芥蒂，想知天骨正厓柴。鲸鲤可骑终未称，吾生箬笠双青鞋。
洞庭秋三十首·其二
作者：王夫之
朝代：清
体裁：古风

月似芦花烟似水，似如不似劳形容。喷雪凝寒犹清适，涵晖冷燄飞轻松。星汉相看交不昧，心魂欲之亦奚从。但觉晃煟透圆碧，不辨愁来忽已逢。
洞庭秋三十首·其二十
作者：王夫之
朝代：清
体裁：古风

晶辉蠕影萦一窝，澄之荡之夫如何。容裔积已成坚冽，鏦铮喧外绝烦苛。绿非荇藻发谁浦，光带露霜自昨波。惊鸿亦知无闻见，抱意长鸣凌嵯峨。
洞庭秋三十首·其二十一
作者：王夫之
朝代：清
体裁：古风

大圆不息翻河车，闪烁万顷吹银芽。化汁一色混潇皛，青气双合通荒遐。无质可抟犹沐浴，有见不盈奚开遮。何得丧耦此孤坐，谁邀明月觅芦花。
洞庭秋三十首·其二十七
作者：王夫之
朝代：清
体裁：古风

但哀无端眇淫淫，长啸不展狂歌瘖。欲与招魂迷南北，横令此愁亘古今。蛰雷残雨无所藉，金枢玉露亦难谌。日暮息棹殊未已，寒波倒射冉枫林。
洞庭秋三十首·其二十三
作者：王夫之
朝代：清
体裁：古风

浮槎无系巴邱城，缥渺之楼空若惊。微霜覆蓑失残梦，远火照帆悲他情。乘乘宇内既清澈，脉脉空际或经营。小范于此言忧乐，胸中无故横甲兵。
洞庭秋三十首·其二十九
作者：王夫之
朝代：清
体裁：古风

青幕白地清涎黏，浓淡分界唯微纤。未审天容亏半壁，定疑水气消馀炎。披襟不让云将御，理楫略挂羚羊尖。鏖空白战九十日，吸月餐风亦损廉。
洞庭秋三十首·其二十二
作者：王夫之
朝代：清
体裁：古风

三秋三楚填淫荒，谁能不断忧思肠。遥遥极浦浮云树，渺渺生洲迷荻蒋。马殷南国飞星白，陆逊西垒落日凉。咫尺千波杳向往，孰为大壑恣埋藏。
洞庭秋三十首·其二十五
作者：王夫之
朝代：清
体裁：古风

崚嶒何来凛气增，舍此空轮无与胜。吴天海色遥迎送，楚霜蜀冻交消凝。荡涤赤日曳素练，消息银汉络珠绳。从知白帝威权甚，万象泻影涵倾崩。
洞庭秋三十首·其二十八
作者：王夫之
朝代：清
体裁：古风

玻瓈帝网两镜参，元中之元清灵酣。露泡影相合不二，水月空观谁为三。中流两岸四无定，鸟道一碧微自谙。军持满汲寒沁骨，容受无多祇大惭。
洞庭秋三十首·其二十六
作者：王夫之
朝代：清
体裁：古风

鹧鸪声断西日浮，君山未愁黄陵愁。白浪几何倾楚塞，金风既展讫神州。萧飒万个撼斑管，迢递千古疑胶舟。贾至张说尔何物，落拓欲牵万里忧。
洞庭秋三十首·其二十四
作者：王夫之
朝代：清
体裁：古风

微风软縠退以听，濯濯平远拔昭灵。吝俭物情不获巳，险阻大造故须经。馀霞半壁从明灭，征雁万双亦伶俜。居然幻泡警凉魄，无数浮心一日扃。
洞庭秋三十首·其五
作者：王夫之
朝代：清
体裁：古风

乾坤倦游行将归，损山容益水光肥。片云帆侧不能影，木叶天际知己飞。游子去妻百交感，战伐渔樵双息机。驱除姝暖返肃爽，禁愁为惜素心违。
洞庭秋三十首·其八
作者：王夫之
朝代：清

空有无垠铲径蹊，分明至极翻凄迷。远视不正非野马，客心已窘聊木鸡。帆蝶卖眼惊天末，樯乌亡赖啼日西。阴光夕灼动绿气，？然鬼臂相牵携。
洞庭秋三十首·其八
作者：王夫之
朝代：清
体裁：古风

空有无垠铲径蹊，分明至极翻凄迷。远视不正非野马，客心已窘聊木鸡。帆蝶卖眼惊天末，樯乌亡赖啼日西。阴光夕灼动绿气，�然鬼臂相牵携。
洞庭秋三十首·其六
作者：王夫之
朝代：清
体裁：古风

羁心劈破芥浮居，色色消沈远近如。险目不平夹韵度，凉魂小住姑安舒。孙刘战争问沤沫，怀葛徂伏留萧疏。情知涕泗无栖泊，放浪磊砢任太虚。
洞庭秋三十首·其十
作者：王夫之
朝代：清
体裁：古风

回头摇落悲群动，广大昌明亦自猜。无触之声消梦晷，不寒而慄贮骚才。藏舟后夜同归壑，张楚初心冀缓哀。驰骛清狂何所吝，寒潭降潦畏相催。
洞庭秋三十首·其十一
作者：王夫之
朝代：清
体裁：古风

瀰瀰盈盈不借春，千萧万瑟屯嶙峋。水力未至溢浩淼，雄心仅可吞清贫。张乐鼓瑟凭慰藉，巫娥湘后惘逡巡。自然难释虚无恨，斜月流霜非有因。
洞庭秋三十首·其十七
作者：王夫之
朝代：清
体裁：古风

法界孤微此泬寥，鲲游亦竦等鹪鹩。环区不鲠鱼头乙，泓水方凝雀目椒。浓露可怜添浥润，片云何恃得逍遥。穷涂收拾千年恨，虾国游谁出斗跳。
洞庭秋三十首·其十三
作者：王夫之
朝代：清
体裁：古风

西清启寒亦有门，扃魂不扃金水魂。方诸津润遂昌大，青女娥㜲失恭温。孤云峰势向凌替，海天精彩捐烦冤。空洞虽非万法侣，临之未易相贪吞。
洞庭秋三十首·其十九
作者：王夫之
朝代：清
体裁：古风

弱骨凌乘一线操，未凭长目送雄豪。通身冰血争融结，伸臂烟霄试抑搔。岂必人生方幻寄，足知厚载不功高。金风但鼓囊中籥，大费尖酸徒尔劳。
洞庭秋三十首·其十二
作者：王夫之
朝代：清
体裁：古风

目穷差别耳非闻，逼塞诸根但有云。触法大都无软美，宽饶何处着殷勤。如浮今古谁为纽，尽费烟霄不受熏。一笑中流誇定力，那知悽恻破三分。
洞庭秋三十首·其十五
作者：王夫之
朝代：清
体裁：古风

远行之感剧登山，壑断湍哀梦亦悭。戍火祠烟荡精切，长天白雨怙痴顽。天涯交臂早无绍，去景凝眸暂不閒。难与此怀觅止竟，征鸿一缕空飞还。
洞庭秋三十首·其十八
作者：王夫之
朝代：清
体裁：古风

欱然敛精归元包，匀凝活汞停煎炮。穹窿舍此复何有，沆瀣相干故不交。稍觉丝缗牵静谧，非分玉笛喧淫咬。神光四映飞芒角，讵倚星月相杂殽。
洞庭秋三十首·其十六
作者：王夫之
朝代：清
体裁：古风

塞臆英多杜口宣，清歌难唤奈何天。古人不见閒邀月，置我无从小学仙。铁脊未妨聊旖旎，金轮犹恐不刚坚。馀霞落日关何事，带影微茫起识田。
洞庭秋三十首·其十四
作者：王夫之
朝代：清
体裁：古风

随处波心着戏竿，刚森簇簇护轻安。充形暄气存黍米，大冶昭质任烹爨。根株吾岂依坟埴，须发何庸非羽翰。霏苍飏碧自生意，行与浑仪谋团栾。
洞庭秋三十首·其四
作者：王夫之
朝代：清
体裁：古风

洞䆗虚无净一规，惊涛相即不相疑。精金大冶鍊幽蚃，俊鹘老鼍愁倾危。炎心已改何洗涤，高旻受荡还清嬉。妙香浮动非蘋芷，水雾上摄开轻吹。
浈峡谣五首 其一 弹子矶
作者：王夫之
朝代：清
体裁：五言绝句

弹子矶空峙，翻风燕不迷。朝天台已筑，何处着丸泥。
浈峡谣五首 其三 观音岩
作者：王夫之
朝代：清
体裁：五言绝句

苍壁空青破，清江拂翠开。越王虚胜槩，留待佛东来。
浈峡谣五首 其二 望夫江
作者：王夫之
朝代：清
体裁：五言绝句

烟水凝眸远，蘼芜且着花。章台扳折后，依旧属韩家。
浈峡谣五首 其五 归猿洞
作者：王夫之
朝代：清
体裁：五言绝句

故山元有主，新宠讵难忘。犹恐孙郎妒，相邀弄夕阳。
浈峡谣五首 其四 飞来寺
作者：王夫之
朝代：清
体裁：五言绝句

辛苦浈江水，晨潮接暮潮。飞来金碧影，劫火不曾烧。
浈峡谣五首·弹子矶
作者：王夫之
朝代：清

弹子矶空峙，翻风燕不迷。朝天台已筑，何处着丸泥。烟水凝眸远，蘼芜且着花。章台扳折后，依旧属韩家。苍壁空青破，清江拂翠开。越王虚胜槩，留待佛东来。辛苦浈江水，晨潮接暮潮。飞来金碧影，劫火不曾烧。故山元有主，新宠讵难忘。犹恐孙郎妒，相邀弄夕阳。
浣溪沙 其一 李花二首
作者：王夫之
朝代：清
体裁：词

前日冰花万树飞。晴风初解晓寒威。谁铺琼蕊更霏微。却怪乍来双燕子，涏涏尾掠素光肥。应如雪夜待人归。
浣溪沙 李花二首 其一
作者：王夫之
朝代：清

前日冰花万树飞。晴风初解晓寒威。谁铺琼蕊更霏微。却怪乍来双燕子，涎涎尾掠素光肥。应如雪夜待人归。
浣溪沙 桃花二首 其一
作者：王夫之
朝代：清
体裁：词

初破灵砂颗题肥。绿烟轻绕护霏微。晴烘休漫怕丹飞。结子他年千岁熟，如今刚半过春晖。莫教轻放阮郎归。
浣溪沙·其二
作者：王夫之
朝代：清
体裁：词

春恨拚教柳带长。朱颜贪耍醉霞觞。临风临水笑双双。欲洗儿容争采摘，却随蝶梦尽飘扬。爱他娇艳柰他狂。
浣溪沙·其二
作者：王夫之
朝代：清
体裁：词

流水前湾晓镜清。粉香玉润素绡轻。欲邀月姊伴飞琼。不可久留仙佩冷，天桃争赛妒颜赪。江梅残梦正相迎。
浣溪沙·冬景
作者：王夫之
朝代：清
体裁：词

款冻额黄晕浅檀。金罂颊醉半腮丹。妒他临老更芳颜。落叶泠泠清影瘦，败荷剪剪绿云乾。争教不怯晓来寒。
浣溪沙·冬望
作者：王夫之
朝代：清
体裁：词

缥渺云丝展碧空。孤峰峰影影孤松。天南天北雁来风。极目江山无止竟，伤心日月太从容。霜枫依旧半林红。
浣溪沙·即景
作者：王夫之
朝代：清
体裁：词

幸草犹馀几段残。烧痕斜插野鸡斑。灰堆无数米家山。双眼瞢腾疑梦觉，一天晴雨两阑珊。不愁也索带愁看。
浣溪沙·山行
作者：王夫之
朝代：清
体裁：词

曲曲屏山翠幕垂。啼禽不拣浅深枝。逗人斜转竹林西。绿玉竿柔愁露浥，翠烟叶密耐风欺。溪光一半染玻瓈。
浣溪沙·望归雁
作者：王夫之
朝代：清
体裁：词

病眼遥天认不真。一双双影未全分。空花摇曳乱春云。香篆欲消拖蔂尾，平波初皱起鱼鳞。乌丝阑染素笺纹。
浣溪沙·李花二首
作者：王夫之
朝代：清

前日冰花万树飞。晴风初解晓寒威。谁铺琼蕊更霏微。却怪乍来双燕子，涎涎尾掠素光肥。应如雪夜待人归。流水前湾晓镜清。粉香玉润素绡轻。欲邀月姊伴飞琼。不可久留仙佩冷，天桃争赛妒颜赪。江梅残梦正相迎。
浣溪沙·桃花二首
作者：王夫之
朝代：清

初破灵砂颗题肥。绿烟轻绕护霏微。晴烘休漫怕丹飞。结子他年千岁熟，如今刚半过春晖。莫教轻放阮郎归。春恨拚教柳带长。朱颜贪耍醉霞觞。临风临水笑双双。欲洗儿容争采摘，却随蝶梦尽飘扬。爱他娇艳柰他狂。
浣溪沙·病起春日小步
作者：王夫之
朝代：清
体裁：词

水浅平田碧几丛。出胎初叶剪娇红。匀匀流柳半溪风。小雪去年门外影，如今还落少阳中。春光不道不从容。
浣溪沙·秋感
作者：王夫之
朝代：清
体裁：词

风剪芙蓉坠晚香。冲波难认旧鸳鸯。秋宵渐永尽思量。几度相逢唯梦里，疑非疑是不端详。鹭鸶空带满头霜。
浣溪沙·过熊男公夜话
作者：王夫之
朝代：清
体裁：词

炊稻烟阑煮笋香。溪流萦岫半斜阳。閒宵不觉剪灯长。鱼计向春元得水，蝶魂入梦不惊霜。无劳濠上讯蒙庄。
涌几
作者：王夫之
朝代：清
体裁：五言律诗

旷古登应少，问之石不知。此山初得主，千岳觉增奇。叶动鸣泉处，桥寒亭午时。有来争胜槩，切莫突西施。
深秋望欧子直
作者：王夫之
朝代：清
体裁：五言律诗

萧萧夕吹外，云敛一痕青。杖履随天地，山川见典型。借棋迟画纸，酿酒巳登瓶。但觉闲情损，归舟忆洞庭。
添字昭君怨·友人刘懿庵营虎塘颇胜没后鞠为茂草赋此寄叹
作者：王夫之
朝代：清
体裁：词

燕垒粉垣香坠，螀馆蓼花红碎。行人莫唱水东流，水西流。柳外画船箫鼓，帘外梅龙烟雨。当年原倩遣閒愁，惹閒愁。
添字昭君怨·春怀
作者：王夫之
朝代：清
体裁：词

茸草偏生南浦，桃叶半遮芳树。东风何用苦相催，缓缓来。刚倩柳绵黏住，又被落红勾去。麟洲闻有返魂香，海天长。
添字昭君怨·秋怀
作者：王夫之
朝代：清
体裁：词

谁染千山乌桕，欺杀一株衰柳。微霜何似镜中霜，万丝长。蜡屐从今几两，冰级当年屡上。夜阑星汉耿清空，挂残虹。
清平乐·咏萤
作者：王夫之
朝代：清
体裁：词

夕风乍定。冉冉穿芳径。曲沼欲寻鸳侣并。却是伶俜孤影。来回柳岸苔阴。不知露冷更深。几点残星未落，一弯斜月初沈。
清平乐·咏雨
作者：王夫之
朝代：清
体裁：词

归禽向暝。隔断南枝径。不管垂杨珠泪迸。滴碎荷声千顷。随波赚杀鱼儿。浮蘋乍满清池。谁信碧云深处，夕阳仍在天涯。
清平乐·嫩柳
作者：王夫之
朝代：清
体裁：词

霏霏屑屑。略上些儿色。敛尽翠眉刚半缬。应是春光不彻。未妨雨细寒轻。绿波浅映盈盈。更着一分螺黛，和烟绾住流莺。
清平乐·问刘存孺索香橙
作者：王夫之
朝代：清
体裁：词

秋光已尽。月也幽香褪。只有霜膏团紫晕。仙雾兰浆深酝。小窗读易初晴。药炉风软烟轻。莫遣先生午睡，凭教鼻观惺惺。
清平乐·鹧鸪
作者：王夫之
朝代：清
体裁：词

但南无北。费尽丁宁舌。说与天涯行不得。也似欲啼清血。空山烟雨霏微。离披败叶低飞。乳燕莫誇轻俊，人间何处乌衣。
清远城下忆湖湘旧泊
作者：王夫之
朝代：清
体裁：五言律诗

乍放浈江峡，疑连青草湖。星河摇古岸，渔火历蒋菰。霜后迷南雁，日斜忆庙乌。佳人多楚塞，谁解赠明珠。
渔家傲 其二 樵歌二首
作者：王夫之
朝代：清
体裁：词

雨歇轻阴苔满地。莺声引入云深际。谷口回风惊飏起。芫花碎。芒鞋点点红芳缀。满径山�香蔼腻。杜鹃铺锦簪螺髻。掉首行歌歌不已。腰镰坠。枝枝不忍伤新翠。
渔家傲 其二 翠涛作煨榾柮诗索和以词代之六首
作者：王夫之
朝代：清
体裁：词

薄日渐消霜径粉。荷锄细把枯株认。惜取山�休蹙损。春事近。香风遣透幽窗喷。橡斗藤花诛已尽。杜鹃无蕊盘根稳。斸得归来刚一畚。煨教烬。明年莫更啼春恨。
渔家傲 樵歌二首 其一
作者：王夫之
朝代：清
体裁：词

煨芋喷香斟卯酒。扳萝不怕寒崖陡。黄叶飕飕麇鹿走。君知否。夜来野烧霜枯后。林外炊烟青一绺。斜阳又转苍溪口。莫怪逢仙柯已朽。眈棋久。人閒残局难丢手。
渔家傲 樵歌二首 其二
作者：王夫之
朝代：清

雨歇轻阴苔满地。莺声引入云深际。谷口回风惊飏起。芫花碎。芒鞋点点红芳缀。满径山？香蔼腻。杜鹃铺锦簪螺髻。掉首行歌歌不已。腰镰坠。枝枝不忍伤新翠。
渔家傲 翠涛作煨榾柮诗索和以词代之六首 其一
作者：王夫之
朝代：清
体裁：词

炉影圆红烟尾曳。汤瓶渐送松声碎。不是村醪无米兑。难成醉。酸风昨夜新伤肺。青镜古今多少泪。无缘却向寒崖坠。明月在天霜满地。愁也未。两茎铁脊舒腰睡。
渔家傲 翠涛作煨榾柮诗索和以词代之六首 其三
作者：王夫之
朝代：清
体裁：词

双髻峰头千树缟。轻松钟乳玲珑罩。相聚团圞围土灶。愁欲倒。而今却忆愁时好。不怨融和春不早。春云怕障邯郸道。旧梦不成人愈老。流莺恼。凭谁唤醒粘天草。
渔家傲 翠涛作煨榾柮诗索和以词代之六首 其二
作者：王夫之
朝代：清

薄日渐消霜径粉。荷锄细把枯株认。惜取山？休蹙损。春事近。香风遣透幽窗喷。橡斗藤花诛已尽。杜鹃无蕊盘根稳。斸得归来刚一畚。煨教烬。明年莫更啼春恨。
渔家傲 翠涛作煨榾柮诗索和以词代之六首 其六
作者：王夫之
朝代：清
体裁：词

膏腻孤镫花蕊褪。寒灰渐缩霜绞印。坐待一丝红影烬。眠不稳。梅花梦也无凭准。十九年来毡齧尽。归鸿望断长安信。莫叹苏卿霜染鬓。渠非困。多他一倍还添闰。
渔家傲·为好送鱼苗谢之
作者：王夫之
朝代：清
体裁：词

连雨前溪新涨瀰。垂纶不上双双鲤。刚叹直钩钩不起。青蓑委。果然甚矣吾衰矣。雪脊霜鳞春燕尾。殷勤不待桃花水。曲沼逍遥萍叶紫。秋风里。熟炊香稻烹银髓。
渔家傲·其二
作者：王夫之
朝代：清

雨歇轻阴苔满地。莺声引入云深际。谷口回风惊飏起。芫花碎。芒鞋点点红芳缀。满径山𥖎香蔼腻。杜鹃铺锦簪螺髻。掉首行歌歌不已。腰镰坠。枝枝不忍伤新翠。
渔家傲·其五
作者：王夫之
朝代：清
体裁：词

残火星星容易灺。鹿头虎爪相撑架。渐次囫囵低复亚。难消夜。凭谁细数兴亡话。正闰参差王与霸。妖狐也把骷髅挂。肉馅馒头人瓮鲊。都休也。猎人不怕猩猩骂。
渔家傲·其四
作者：王夫之
朝代：清
体裁：词

鹁鸽桃纹干炼熟。枣膏胡粉和香筑。凤翅狻猊填绛绿。红光簇。貂珰门外神茶矗。残梦京华难再续。空山雪子埋牛目。几橛枯株鹰爪秃。谁人斸。跛奴运斧还伤足。
渔家傲·樵歌二首
作者：王夫之
朝代：清

煨芋喷香斟卯酒。扳萝不怕寒崖陡。黄叶飕飕麇鹿走。君知否。夜来野烧霜枯后。林外炊烟青一绺。斜阳又转苍溪口。莫怪逢仙柯已朽。眈棋久。人閒残局难丢手。雨歇轻阴苔满地。莺声引入云深际。谷口回风惊飏起。芫花碎。芒鞋点点红芳缀。满径山？香蔼腻。杜鹃铺锦簪螺髻。掉首行歌歌不已。腰镰坠。枝枝不忍伤新翠。
渔家傲·翠涛作煨榾柮诗索和以词代之六首
作者：王夫之
朝代：清

炉影圆红烟尾曳。汤瓶渐送松声碎。不是村醪无米兑。难成醉。酸风昨夜新伤肺。青镜古今多少泪。无缘却向寒崖坠。明月在天霜满地。愁也未。两茎铁脊舒腰睡。薄日渐消霜径粉。荷锄细把枯株认。惜取山？休蹙损。春事近。香风遣透幽窗喷。橡斗藤花诛已尽。杜鹃无蕊盘根稳。斸得归来刚一畚。煨教烬。明年莫更啼春恨。双髻峰头千树缟。轻松钟乳玲珑罩。相聚团圞围土灶。愁欲倒。而今却忆愁时好。不怨融和春不早。春云怕障邯郸道。旧梦不成人愈老。流莺恼。凭谁唤醒粘天草。鹁鸽桃纹干炼熟。枣膏胡粉和香筑。凤翅狻猊填绛绿。红光簇。貂珰门外神茶矗。残梦京华难再续。空山雪子埋牛目。几橛枯株鹰爪秃。谁人斸。跛奴运斧还伤足。残火星星容易灺。鹿头虎爪相撑架。渐次囫囵低复亚。难消夜。凭谁细数兴亡话。正闰参差王与霸。妖狐也把骷髅挂。肉馅馒头人瓮鲊。都休也。猎人不怕猩猩骂。膏腻孤镫花蕊褪。寒灰渐缩霜绞印。坐待一丝红影烬。眠不稳。梅花梦也无凭准。十九年来毡齧尽。归鸿望断长安信。莫叹苏卿霜染鬓。渠非困。多他一倍还添闰。
渔家傲其七
作者：王夫之
朝代：清
体裁：词

向苍崖、蓬声吹裂，斜阳一片危岸。江流北泻雁南征，洞里春光无算。星灿烂。都应是、云中剑舞珠光按。花蹊棋馆。留满地苍苔，数峰烟树，掷与人间看。仙户启，石乳倒垂银蒜。空山翠杳天半。百花桥阻玉壶远，谁倩鸳鸯抵唤。君莫叹。君不见、彤云故锁三山断。罡风吹散。想华表鹤归，天台人返，怕见人民换。
渔家傲其七
作者：王夫之
朝代：清
体裁：词

转汀洲、回峦斜拥，曲径松杉堆黛。落帆人语寒潭静，幡影风摇星彩。涵轻霭。渐潮声、鱼音梵呗喧金界。霜林惊籁。更百八绵连，噌吰奰发，流响空青内。深院锁，谁放鲸吟出海。澄江歘腾漰湃。唤回客梦清宵永，寂历閒心如洒。君莫骇。君不见、景阳旧恨台城改。佛镫绿叆。共窣堵铃鸣，相轮铎语，长夜悲兴败。
渔家傲其三
作者：王夫之
朝代：清
体裁：词

剪中流、白蘋芳草，燕尾江分南浦。盈盈待学春花靥，人面年年如故。留春住。笑浮萍、轻狂旧梦迷残絮。棠桡无数。尽泛月莲舒，留仙裙在，载取春归去。佳丽地，仙院迢遥烟雾。湿香飞上丹户。醮坛珠斗疏镫映，共作一天花雨。君莫诉。君不见、桃根已失江南渡。风狂雨妒。便万点落英，几湾流水，不是避秦路。
渔家傲其三
作者：王夫之
朝代：清
体裁：词

问阳禽、北发天山，尺帛为谁长系。当年不作关山怨，但爱江南佳丽。秋无际。拥长汀、银膏玉屑堆光腻。横空如砌。宛一抹修眉，千行淡墨，欲坠还容曳。菰米熟，千顷元珠丰脆。何须更寻归计。丹枫染紫蘋花白，飞舞一江清霁。君莫睇。君不见、三更月落催哀唳。春光无蒂。蚤炎焰燔空，狂涛拍岸，羽驾何方税。
渔家傲其九
作者：王夫之
朝代：清
体裁：词

为锁湘流东下缓。两岸芦梢，片片蒲帆短。寒水茫茫渔火乱。唯应曲里春风暖。万古沅湘秋思满。六六湾头，绾住愁无算。无那湖光都个管。鼍风吹浪连天捲。
渔家傲其二
作者：王夫之
朝代：清
体裁：词

展平湖、一片玻瓈，何处天围四野。金风轻捲千波雪，阵阵落晖低亚。真潇洒。渐西晶、连天接住东光射。冰轮上也。见镜吸空明，练飞霜影，一荡清无罅。凭槛处，百尺丽谯飞榭。玉楼闪冉光乍。清魂摇曳浑无定，灵肉欲随羽化。君莫诧。君不见、南来猿鹤悲清夜。天孤月寡。叹吹笛王孙，朗吟仙客，倦理云軿驾。
渔家傲其二
作者：王夫之
朝代：清
体裁：词

瞰蒸湘、曲影双清，流下洞庭秋远。危崖突兀玉峰寒，界破苍流一线。谁许见。只鲛宫、金绳夜拥鱼龙怨。画船歌扇。对笑水江花，窥楼晕月，惹尽流霞片。行乐地，记取韶光迅转。画阑彩笔题遍。云杳潇湘千顷碧，瞥眼武陵溪畔。君莫羡。君不见、渔阳挝断霓裳宴。沧桑已变。想眉黛娇青，眼波凝绿，不是旧时面。
渔家傲其五
作者：王夫之
朝代：清
体裁：词

启琳宫、暖回溪畔，江南共道春早。桃花新雨溶溶后，谁把琼浆酿造。壸天老。正望中、茶烟几线萦僧橑。燕泥香扫。快翠泛铜瓶，膏凝玉盏，鱼眼调香脑。添胜迹，百道奔泉回抱。暗萦绿荇芳藻。泠泠碎玉夜声中，花院晨钟轻捣。君莫恼。君不见、玉矾落尽瑶京道。王孙芳草。纵百丈络丝，万条罗带，难系春光好。
渔家傲其五
作者：王夫之
朝代：清
体裁：词

捲残虹、隔岸芦梢，低挂一团赪玉。紫金光聚明霞闪，雪洗鹭飞鸥浴。江一曲。舞轻桡、橛头车子相随逐。荻湾六六。听短笛横吹，棹歌遥答，共趁沙汀宿。投竿处，牵动绡金波蹙。溅珠县洒红粟。暝空欲敛西清色，一派炊烟凝绿。君莫瞩。君不见、羲轮无系西流速。云昏极目。听哀雁啼更，孤篷打雨，难拟明朝旭。
渔家傲其八
作者：王夫之
朝代：清
体裁：词

截流澌、飞虹侧挂，长空流月孤影。斜收返照蔚蓝天，蘋末一江风冷。更漏静。罢鸣桹、停桡沙觜星光耿。疏镫夜永。似说向人间，流光易谢，夜烛游须秉。歌舞罢，追赏良宜此景。木兰牵动绿荇。樵青唱阕斗参横，残月又斜西岭。君莫省。君不见、芦中人老成萍梗。载愁舴艋。向牛饮溪边，羊裘滩上，别把丝纶整。
渔家傲其六
作者：王夫之
朝代：清
体裁：词

俯江浔、滩临危磴，屏拥青蓉回抱。小桥流水平田迥，绿浪风生畦稻。当晴昊。散溪云、轻松一抹飞烟巧。青帘缭绕。有白笋黄鱼，红虾绿酒，装点旗亭好。兰舟泊，正及江南春早。玉山何惜倾倒。桃花留客红垂晕，幂䍥轻绡笼罩。君莫恼。君不见、鲛人蜃客迷三岛。韶华易老。但棠杜花边，鹧鸪声里，瘴雨迷衰草。
渔家傲其六
作者：王夫之
朝代：清
体裁：词

翠屏遥、眉横七二，空青一派如洒。闲登危榭凭阑眄，垂幂同云覆野。银河泻。道飞来、杨花玉树都疑假。望迷鸳瓦。问酒拥销金，茶烹凤乳，若个偿春价。赏心事，不在酒旗歌社。梅痕暗偷萼赭。冻髭笑指祝融君，故骑火龙未下。君莫惹。君不见、胡沙似雪催征马。笳声怨也。把塞北冰天，江南春色，都付渔樵话。
渔家傲其四
作者：王夫之
朝代：清
体裁：词

接长江、西上三巴，东下海门万里。高楼思妇天涯梦，昨日金钱送喜。春归矣。倩啼莺、遥催綵鹢乘风起。危阑閒倚。望碧浪参天，斜阳低树，片影浮空水。相认处，青练双飞旗尾。夕风吹送旖旎。银缸对照江楼眼，收拾寄愁蠲纸。君莫盻。君不见、征人已老兰舟委。艨艟浪起。尽大帽白衣，摊钱打鼓，不向湘皋■。
渔家傲其四
作者：王夫之
朝代：清
体裁：词

瀁平塘、绿钱初展，正是乳鸦啼后。桃尖渐放朱霞晕，芳惹游鞭征袖。真如绣。点波纹、红绡青幛团绒皱。田田歌奏。问苦菂寻莲，萦丝觅藕，几许多情逗。莫浪语，西子湖头难又。锦屏十里香透。繁华满目江南梦，约略送愁时候。君莫嗅。君不见、清香销尽酸风瘦。秋容如旧。只莎草吟螀，蓼花飞�，露冷金飙骤。
游子怨哭刘母四首
作者：王夫之
朝代：清

北风吹凝云，游子行不息。易挽游子车，难驻桑榆色。车轮遽己远，流光太相逼。游子岂不知，遐心荡凭轼。凭轼日以远，流光日以晚。夜望曷旦鸣，夕待牛羊返。寒风动明烛，疑见游子饭。夜梦续晨愁，九秋成偃蹇。偃蹇不相期，迟暮岂自持。昔为倚闾叹，今为绝命思。讵怨游子去，翻怜游子悲。啾啾孤鸟鸣，飏飏垂风丝。丝断不复理，鸟鸣哀难止。三年九春绝，衰草凌霜靡。行行向隧道，邑邑歌蒿里。掩涕会有时，苍天终何已。
游子怨哭刘母四首·其一
作者：王夫之
朝代：清
体裁：古风

北风吹凝云，游子行不息。易挽游子车，难驻桑榆色。车轮遽己远，流光太相逼。游子岂不知，遐心荡凭轼。
游子怨哭刘母四首·其三
作者：王夫之
朝代：清
体裁：古风

偃蹇不相期，迟暮岂自持。昔为倚闾叹，今为绝命思。讵怨游子去，翻怜游子悲。啾啾孤鸟鸣，飏飏垂风丝。
游子怨哭刘母四首·其二
作者：王夫之
朝代：清
体裁：古风

凭轼日以远，流光日以晚。夜望曷旦鸣，夕待牛羊返。寒风动明烛，疑见游子饭。夜梦续晨愁，九秋成偃蹇。
游子怨哭刘母四首·其四
作者：王夫之
朝代：清
体裁：古风

丝断不复理，鸟鸣哀难止。三年九春绝，衰草凌霜靡。行行向隧道，邑邑歌蒿里。掩涕会有时，苍天终何已。
湄水月泛同芋岩
作者：王夫之
朝代：清
体裁：五言律诗

泛宅非今日，清欢任偶携。滩光月影上，山色晚霞西。极目随移棹，生涯试杖藜。江洲无载酒，还似武陵溪。
湖外遥怀些翁
作者：王夫之
朝代：清
体裁：七言律诗

心心长不断湖天，满月孤星旧有缘。野烧三叉馀幸草，湘流九面惘胶船。寒深鹤带尧年雪，海阔龙分佛口涎。闻说当机唯一指，皈心欲扣逆流舷。
溪上晚步次閒来无日不从容韵
作者：王夫之
朝代：清
体裁：七言律诗

溪光空碧净秋容，灼灼斜阳蓼岸红。风日不欺樵径好，江山未换钓竿同。难分忧乐双行里，谁道穷通一梦中。不遣希夷酬上古，乾初一画海天雄。
满庭芳·初夏
作者：王夫之
朝代：清
体裁：词

颗颗梅珠，条条菖叶，不须更怨春归。垂杨风软，练鹊一双飞。自爱芳塘素影，与波光、上下争晖。閒日永，新来病浅，相赏莫相违。当年还似此，年华虽老，不道今非。问灵均，去后谁剪荷衣。日暮轻云凝绿，遥天回、笑揖湘妃。还应有，芙蓉出水，妆点钓鱼矶。
满庭芳·重九
作者：王夫之
朝代：清
体裁：词

芦展霜英，蓼开红粟，三分秋在堪怜。芙蓉木未，午压绛痕鲜。似欲将人共醉，何须问、谁健他年。吹不去，当头皂帽，直上有青天。飞仙曾授我，汝南真诀，壸里清元。已住云山，绝顶芸尽芝。田何处更寻高，巘累芒、鞋竹杖横。肩凝眸处，齐州数点，万里罩平烟。
满江红·写怨
作者：王夫之
朝代：清
体裁：词

离亭人散，折不了、柳丝垂绿。尽桃花、飞尽故枝，缘终难续。雁影更沈湘岸月，鹍弦谁奏燕台筑。只空山、剩得老青蓑，掘黄独。汗青照，文山福。紫芝采，商山禄。但荒草侵阶，脩藤覆屋。井底血函空郑重，知音谁与挑镫读。问杜鹃、何日血啼乾，商陆熟。
满江红·初夏
作者：王夫之
朝代：清
体裁：词

霞映晴空，惊晓梦、馀寒消尽。日影转、绿阴叠叠，碎痕红印。燕子归来憨不语，柳塘樾径都相认。尽从今、长日小楼空，无人问。浮萍叶，鱼难信。商陆子，鹃犹恨。怕黄梅雨浥，湿烟还困。记得年时游冶处，轻衫碧映荷钱嫩。奈柳丝、閒挂葛巾斜，窥霜鬓。
满江红·家兄倾背后诸君见慰重叠恤其衰病有踰量之奖含泪作此答之
作者：王夫之
朝代：清
体裁：词

丁宁千遍，教绾住、一枝飞絮。柰伶仃、孤燕归来，黄昏自语。纵使长条堪系马，栖鸦风冷斜阳暮。问前时、流水绕桃花，今何处。沤已散，难重聚。镜已破，难重觑。听子规唤道，不如归去。他日天台花再发，人间自有刘郎遇。便痴迷、蝶梦不教醒，终无趣。
满江红·忆旧
作者：王夫之
朝代：清
体裁：词

镫影萧疏，身还在、为谁消受。拚尽了、月下吹笙，花前纵酒。寂寂仲华今已老，太阿知我还知否。向中宵、寒铁喷清光，雌龙吼。骨已白，黄泉友。魂已杳，黄头妇。便长吟梁父，溪山非旧。飞尽楝花天不管，韶华难得春风又。听啼鸦、啼彻五更心，栖衰柳。
满江红·新月
作者：王夫之
朝代：清

远碧无涯，但约略、清光瑩澈。凝望处、谁匀松玉，斜分云叶。幽魄可怜凉似水，一丝浅漾冰纹缬。问青天、何事送新愁，从谁说。栖不稳，惊禽咽。风不定，波光叠。眄南枝高处，素痕明灭。认得遥山青不了，半峰微露峨眉雪。便迢迢、飞梦入层霄，还孤怯。
满江红·新月
作者：王夫之
朝代：清
体裁：词

远碧无涯，但约略、清光莹澈。凝望处、谁匀松玉，斜分云叶。幽魄可怜凉似水，一丝浅漾冰纹缬。问青天、何事送新愁，从谁说。栖不稳，惊禽咽。风不定，波光叠。眄南枝高处，素痕明灭。认得遥山青不了，半峰微露峨眉雪。便迢迢、飞梦入层霄，还孤怯。
满江红·直述
作者：王夫之
朝代：清
体裁：词

泪冷金人，渭城远、酸风痛哭。君莫笑、痴狂不醒，口如布谷。堕地分明成艮兑，通身浑是乾坤肉。耿双眸、黑白不模糊，分棋局。千钟粟，谁家粟。黄金屋，谁家屋。任锦心绣口，难忘题目。为问鹤归华表后，何人更唱还乡曲。把甲辰、尧纪到如今，从头读。
满江红·藤蓑词
作者：王夫之
朝代：清
体裁：词

一幅藤蓑，遥领取、江门风月。钓竿把、孤舟独泛，沧波喷雪。倚棹腾腾吹笛去，冲风直犯金鳌窟。有些些、閒事不关心，同谁说。镫一点，渔歌歇。天一碧，归禽没。买村醪自酌，醉梳华发。扑岸芦花飞已尽，雁声不咒西风劣。又何妨、拳足橛头中，霜衾铁。
潇湘逢故人慢·赠李简尤初度简尤方五十髭髯如雪已十馀年矣
作者：王夫之
朝代：清
体裁：词

潇湘一曲，记前时相念，此地相逢。掀髯一笑中。问霜雪因甚，早上青松。多情自昔，阅桑田、沧海重重。有吴市、洞箫孤奏，碧天吹裂晴空。酌君酒，为君舞，怕长沙、袖短举手难工。把袂且从容。但五弦挥罢，目送归鸿。随时梅酒，又何有、今古英雄。莺花在、年年三月，绿杨柔亸春风。
点绛唇 牡丹二首 其一
作者：王夫之
朝代：清
体裁：词

春未分明，觌面始知韶日晓。朱凝粉袅。费尽春多少。人在绿窗，艳影朦胧绕。碧天杳。瑞云回含。锦襭空青表。
点绛唇·和林和靖韵咏草
作者：王夫之
朝代：清
体裁：词

旧日青山，霜风吹后谁为主。招魂何处。棠杜春皋雨。杜宇声中，休怨芳年暮。凝眸去。萋萋无数。仍满天涯路。
点绛唇·月桂
作者：王夫之
朝代：清
体裁：词

蟾馆飞英，随他月在秋长在。冻云如黛。幻出香严界。曾订青娥，有誓深如海。春光改。清芳缥缈。还与山矾赛。
点绛唇·牡丹二首
作者：王夫之
朝代：清

春未分明，觌面始知韶日晓。朱凝粉袅。费尽春多少。人在绿窗，艳影朦胧绕。碧天杳。瑞云回含。锦襭空青表。不道人閒，消得浓华如许色。有情无力。殢着人相识。阅尽兴亡，冷泪花前滴。真倾国。沈香亭北。此恨何时释。
点绛唇·牡丹二首其二
作者：王夫之
朝代：清
体裁：词

不道人閒，消得浓华如许色。有情无力。殢着人相识。阅尽兴亡，冷泪花前滴。真倾国。沈香亭北。此恨何时释。
点绛唇·矮桃
作者：王夫之
朝代：清
体裁：词

绛襭盈盈，墙头怕惹游人顾。幽情谁诉。芳草萋萋处。燕眼偷窥，早倩绿云护。勤嘱付。低飞蛱蝶。莫惹香泥污。
点绛唇·碧桃
作者：王夫之
朝代：清
体裁：词

碧海凝霜，问谁唤作春光住。绿烟轻处。月染幽香聚。缥缈云魂，旧厌霓裳舞。天台路。山空月冷。不管刘郎误。
点绛唇·飞花
作者：王夫之
朝代：清
体裁：词

不是人閒，定然无个藏春处。和风和雨。抵死惊飞去。暖日晴风，犹自难留住。天涯路。金勒驹骄。踏作红尘土。
烛影摇红·十月十九日
作者：王夫之
朝代：清
体裁：词

瑞霭金台，琼枝光射龙楼雪。群仙笑指九阊开，朱凤翔丹穴。云暗雁风高揭。向海屋、重标珠阙。彩鹓飞舞，日暖霜轻，小春佳节。迢递谁知，碧鸡影里催啼鴂。骖鸾不待玉京游，难挽瑶池辙。黄竹歌声悲咽。望翠瓦、双鸳翼折。金茎露冷，几处啼乌，桥山夜月。
热
作者：王夫之
朝代：清
体裁：五言绝句

真作寒灰好，禁他冷灶头。烧灯围傀儡，鲍老汗珠流。
熊男公过访
作者：王夫之
朝代：清
体裁：古风

遥山清露条，木末素月上。佳人不违此，适尔成元奖。先彼凉云阴，心知畏景往。静气欣相移，天机继以长。夙昔扶清刚，独唱閟幽响。周道信逶迤，睘行生惚恍。炯炯河鼓星，迢迢天汉广。津梁诚有待，良会仍多爽。云何衰景及，遘此西清朗。百年如九秋，一意谐双赏。我闻绥山桃，酝彼灵胎养。餐之踰万春，握之在孤掌。下士原大笑，上士成独享。君其遂方今，缥渺慰云想。
燕
作者：王夫之
朝代：清
体裁：五言律诗

燕燕过春久，遥遥几日归。斜临波影转，閒啅柳花飞。小住游丝弱，横陈蛱蝶依。春光随缱绻，清赏入霏微。
独漉篇
作者：王夫之
朝代：清
体裁：乐府曲辞

独漉浊水江，水浊菱叶青。不畏浊水寒，但畏浊水腥。水腥鱼乱，虾蟹相半。风起月黄，菱叶苦绊。东家孤儿西家妇，夜闻啼声旦拍手。宝刀旧结并州豪，春风日醉新丰酒。耐可死浊水中，不能宿秋草陌。挥刀难割空中烟，长叹流光坐閒掷。
猛虎行
作者：王夫之
朝代：清
体裁：乐府曲辞

涂长不息空舍亭，道迷不随飞蓬征。飞蓬无去心，空亭多夕惊。寸心有端绪，歧路劳屏营。衔忧非死亡，膺福非华荣。危涂厉修筛，游衍悲俜零。
玉女摇仙佩·霜叶
作者：王夫之
朝代：清
体裁：词

云容初皱，鹦老梳翎，微露狸红丹咮。迤逦金风，轻寒不耐，心绪还如中酒。莫是怜秋瘦，贳韶光薄媚，春归还又。念一自、红药凋零，杜宇三更，啼血而后。拖逗得、伤心染就残痕，到如今消受。还想拒霜木末，蓼花江岸，晚艳于今未久。半折残虹，一湾夕照，却早送人僝僽。零落还知否，唯应伴、几叶淡黄衰柳。又恐怕、青娥娇妒，不肯留侬住，朱颜非旧。重回首，雨馀荒草堆红绣。
玉楼春·归雁
作者：王夫之
朝代：清
体裁：词

秦关楚水天涯路。唯有归鸿知住处。经时巳换蓼花洲，依旧难忘芳草渡。南天回首苍烟暮。寄语元禽归也误。垂杨千树乱啼鸦，谁听呢喃清昼语。
玉楼春·白莲
作者：王夫之
朝代：清
体裁：词

娟娟片月寒秋影。低照银塘光不定。绿云冉冉粉初匀，玉露泠泠香自省。
荻花风起秋波冷。独拥檀心窥晓镜。他时欲与问归魂，水碧天空清夜永。
玉楼春·白莲
作者：王夫之
朝代：清
体裁：词

媚媚片月涵秋影。低照银塘光不定。绿云冉冉粉初匀，玉露泠泠香自省。荻花风起秋波冷。独拥檀心窥晓镜。他时欲与问归魂，水碧天空清夜永。
玉楼春白莲
作者：王夫之
朝代：清

娟娟片月涵秋影，低照银塘光不定。绿云冉冉粉初匀，玉露泠泠香自省。荻花风起秋波冷，独拥檀心窥晓镜。他时欲与问归魂，水碧天空清夜永。
玉连环 述蒙庄大旨答问者二首 其一
作者：王夫之
朝代：清
体裁：词

生缘何在，被无情、造化推移万态。纵尽力、难与分疏，更有何閒心，为之偢睬。百计思量，且交付天风吹籁。到鸿沟割后，楚汉局终，谁为疆界。长空一丝烟霭，任翩翩蝶翅，泠泠花外。笑万岁、顷刻成虚，将鸠鸴鲲鹏随机支配。回首江南看烂漫，春光如海。向人閒到处逍遥，沧桑不改。
玉连环 述蒙庄大旨答问者二首 其二
作者：王夫之
朝代：清

彀中游羿，莫漫惊、宠辱浪生规避。原自有、万里清空，可无影而藏，不飞而至。黑白两端，算都是龙泉轻试。但涂中曳尾，刃发新硎，全牛皆废。无涯有涯交累，唯饵香药作，不黏滋味。消彼此、百种聪明，向白日青天鼾？熟睡。侧足焦原弄獶虎，不殊豚彘。笑弈秋着着争先，居然钝置。
玉连环·其二
作者：王夫之
朝代：清

彀中游羿，莫漫惊、宠辱浪生规避。原自有、万里清空，可无影而藏，不飞而至。黑白两端，算都是龙泉轻试。但涂中曳尾，刃发新硎，全牛皆废。无涯有涯交累，唯饵香药作，不黏滋味。消彼此、百种聪明，向白日青天鼾𪖙熟睡。侧足焦原弄獶虎，不殊豚彘。笑弈秋着着争先，居然钝置。
玉连环·述蒙庄大旨答问者二首
作者：王夫之
朝代：清

生缘何在，被无情、造化推移万态。纵尽力、难与分疏，更有何閒心，为之偢睬。百计思量，且交付天风吹籁。到鸿沟割后，楚汉局终，谁为疆界。长空一丝烟霭，任翩翩蝶翅，泠泠花外。笑万岁、顷刻成虚，将鸠鸴鲲鹏随机支配。回首江南看烂漫，春光如海。向人閒到处逍遥，沧桑不改。彀中游羿，莫漫惊、宠辱浪生规避。原自有、万里清空，可无影而藏，不飞而至。黑白两端，算都是龙泉轻试。但涂中曳尾，刃发新硎，全牛皆废。无涯有涯交累，唯饵香药作，不黏滋味。消彼此、百种聪明，向白日青天鼾？熟睡。侧足焦原弄獶虎，不殊豚彘。笑弈秋着着争先，居然钝置。
玉连环·述蒙庄大旨答问者二首其二
作者：王夫之
朝代：清
体裁：词

彀中游羿，莫漫惊、宠辱浪生规避。原自有、万里清空，可无影而藏，不飞而至。黑白两端，算都是龙泉轻试。但涂中曳尾，刃发新硎，全牛皆废。无涯有涯交累，唯饵香药作，不黏滋味。消彼此、百种聪明，向白日青天鼾�熟睡。侧足焦原弄獶虎，不殊豚彘。笑弈秋着着争先，居然钝置。
玉门望狮子峰用旧作四韵
作者：王夫之
朝代：清

前游馀怆在，霜月况同时。世益麇麋骇，生为神鬼欺。九州浮一影，残梦续新诗。视彻馀生淡，悠悠吾岂痴。屡望高难到，前冬一杖时。分明霜雪苦，偪侧虎狼欺。芒屦仍潭水，石函尚小诗。只今肠可断，翻笑昔情痴。
玉门望狮子峰用旧作四韵·其一
作者：王夫之
朝代：清
体裁：五言律诗

前游馀怆在，霜月况同时。世益麇麋骇，生为神鬼欺。九州浮一影，残梦续新诗。视彻馀生淡，悠悠吾岂痴。
玉门望狮子峰用旧作四韵·其二
作者：王夫之
朝代：清
体裁：五言律诗

屡望高难到，前冬一杖时。分明霜雪苦，偪侧虎狼欺。芒屦仍潭水，石函尚小诗。只今肠可断，翻笑昔情痴。
玩月
作者：王夫之
朝代：清
体裁：五言排律

云际徘徊月，高天不损寒。三秋今夕未，万里几人看。霄碧双摇浅，金晶倒晕乾。平开千顷合，孤涌一轮安。台玉擎菱镜，胎银炼雪丹。珠津方妩媚，金蕊尽阑干。阴木飞镫暗，轻柯弄影难。浮浮蒸宝阁，粟粟润珠团。碧瓦匀匹练，筠帘透素纨。微阴知潋滟，深绿隐檀栾。天水双轮浃，空明万染刊。停凝聊旖旎，清绝且磐桓。荡白生虚室，回光转曲栏。酒魂双颊褪，潮血半丝湍。稍觉流霜腻，无妨晓吹酸。悬愁枫岸侧，明夜半规残。
瑞鹤仙·寿刘庶仙
作者：王夫之
朝代：清
体裁：词

桃花开也未，有酥雨微晴，烂熏春醉。何须倾绿蚁，弄嫩柳莺背。黄醅香腻，綵衣新试，更昨岁、兰开双穗。此芳辰不乐，何如尘世，原同儿戏。曾记牡丹月下，琴轩春早，笑歌声沸。年华弹指，渐两鬓，霜华缀。看江山，一晌蜃楼闪烁，烟波杳霭无际。只壶公壸里，韶光一色，彤云多丽。
瑞鹤仙·寿李为好
作者：王夫之
朝代：清

早觉秋清也，是年华通，闰露晶瑩。也霏微香浅。处知月中金，粟遥飞英。也双星炯。也良宵、映人閒永。也祝其、人如玉颉，颃姑射在瑶京。也轻。也邺侯仙，骨凌虚上，御风泠也。梦鹤迥也。何知蚁，梦醒也。笑向来蛮触，交争何事，冷看閒看定也。尽海波、干度桑田，吾心静也。
瑞鹤仙·寿李为好
作者：王夫之
朝代：清
体裁：词

早觉秋清也，是年华通，闰露晶莹。也霏微香浅。处知月中金，粟遥飞英。也双星炯。也良宵、映人閒永。也祝其、人如玉颉，颃姑射在瑶京。也轻。也邺侯仙，骨凌虚上，御风泠也。梦鹤迥也。何知蚁，梦醒也。笑向来蛮触，交争何事，冷看閒看定也。尽海波、干度桑田，吾心静也。
瑞龙吟·别恨
作者：王夫之
朝代：清

天涯远，凝望迢递层阴，夕阳一线。几番拚不相思，曾种情苗，待谁割断。初相见，也似轻薄杨花，随风飘转。无聊且付閒心，灯下香前，自寻幽愿。漫道天台桃径，重逢刘阮，残红一片。又随流水飘零，凋残故苑。盈盈脉脉，烟锁芙蓉巘。劳想像、扇影低回，佩声缱绻。梦里啼莺，似把游人唤。又恐春期浅，辜负却、翩翩画梁双燕。此情谁欣，一帘春晚。
瑞龙吟·别恨
作者：王夫之
朝代：清
体裁：词

天涯远，凝望迢递层阴，夕阳一线。几番拚不相思，曾种情苗，待谁割断。初相见，也似轻薄杨花，随风飘转。无聊且付閒心，灯下香前，自寻幽愿。漫道天台桃径，重逢刘阮，残红一片。又随流水飘零，凋残故苑。盈盈脉脉，烟锁芙蓉巘。劳想像、扇影低回，佩声缱绻。梦里啼莺，似把游人唤。又恐春期浅，辜负却、翩翩画梁双燕。此情谁訢，一帘春晚。
瓜圃夕凉
作者：王夫之
朝代：清

微月流西岑，初萤明青圳。夕雨一以息，樾径珠露泫。窅尔释烦疴，泠然得静善。吾生岂不夙，物役固未浅。往昔从弃捐，今怀何缱绻。精灵寓天宇，昭涤随游衍。所思来者遥，孰俟心期展。脉脉霄汉閒，悠悠寄孤撰。清士抱夕心，畸人含夜悲。幽羁怨难巳，涤览情自微。雨端趣有定，一致交易亏。今兹何惝恍，摇清慑分歧。绪风惬凉襟，宛转动素帷。披衣视霄汉，弦月流半规。居然无外撄，亘尔捐中疑。还睇天宇高，今兹素节非。万族同毂转，吾生宁依违。戢志受天损，非云怀坐驰。
瓜圃夕凉·其一
作者：王夫之
朝代：清
体裁：古风

微月流西岑，初萤明青圳。夕雨一以息，樾径珠露泫。窅尔释烦疴，泠然得静善。吾生岂不夙，物役固未浅。往昔从弃捐，今怀何缱绻。精灵寓天宇，昭涤随游衍。所思来者遥，孰俟心期展。脉脉霄汉閒，悠悠寄孤撰。
瓜圃夕凉·其二
作者：王夫之
朝代：清
体裁：古风

清士抱夕心，畸人含夜悲。幽羁怨难巳，涤览情自微。雨端趣有定，一致交易亏。今兹何惝恍，摇清慑分歧。绪风惬凉襟，宛转动素帷。披衣视霄汉，弦月流半规。居然无外撄，亘尔捐中疑。还睇天宇高，今兹素节非。万族同毂转，吾生宁依违。戢志受天损，非云怀坐驰。
生查子 咏史六首 其一
作者：王夫之
朝代：清
体裁：词

长平十万人，一夜秦坑杀。鱼死浊流中，不祭乘时獭。死坑未是愁，唯有生坑恶。眢井埋蟾蜍，欲跳只三脚。
生查子 咏史六首 其六
作者：王夫之
朝代：清
体裁：词

龙凤是何年，人间瞒不得。空谷无人行，且喜似人迹。可怜松雪翁，不惜天水碧。马腹君自投，芳草嘶南陌。
生查子·其三
作者：王夫之
朝代：清
体裁：词

千秋铜雀台，肠断西陵妓。谁念故园空，豆蔻含胎死。清漳自东流，粉黛愁难洗。分得馀香归，骄杀邯郸子。
生查子·其二
作者：王夫之
朝代：清
体裁：词

沙中奋一椎，飞影不知处。知非赌命场，不下千金注。蒲山电眼儿，约略知其趣。豪气未能降，长揖关朗去。
生查子·其五
作者：王夫之
朝代：清
体裁：词

阿姨骂不瞋，为怕鹦哥骂。猫儿杀鹦哥，才卜归魂卦。堂堂灵隐僧，桂子香清夜。五字万年碑，竟是谁天下。
生查子·其四
作者：王夫之
朝代：清
体裁：词

青衣抱玉觞，独向苍天哭。天有无情时，历乱双鹅扑。杜鹃啼不休，商陆子难熟。流泪一千年，血迹西台续。
生查子·咏史六首
作者：王夫之
朝代：清

长平十万人，一夜秦坑杀。鱼死浊流中，不祭乘时獭。死坑未是愁，唯有生坑恶。眢井埋蟾蜍，欲跳只三脚。沙中奋一椎，飞影不知处。知非赌命场，不下千金注。蒲山电眼儿，约略知其趣。豪气未能降，长揖关朗去。千秋铜雀台，肠断西陵妓。谁念故园空，豆蔻含胎死。清漳自东流，粉黛愁难洗。分得馀香归，骄杀邯郸子。青衣抱玉觞，独向苍天哭。天有无情时，历乱双鹅扑。杜鹃啼不休，商陆子难熟。流泪一千年，血迹西台续。阿姨骂不瞋，为怕鹦哥骂。猫儿杀鹦哥，才卜归魂卦。堂堂灵隐僧，桂子香清夜。五字万年碑，竟是谁天下。龙凤是何年，人间瞒不得。空谷无人行，且喜似人迹。可怜松雪翁，不惜天水碧。马腹君自投，芳草嘶南陌。
生查子·春感
作者：王夫之
朝代：清
体裁：词

梨花一片飞，飞落春衫袖。莫漫爱馀香，春去君知否。青郊骢马儿，浪醉旗亭酒。不是不催归，宝鞭在君手。
生查子·秋感
作者：王夫之
朝代：清
体裁：词

藕花艳银塘，玉露凋零尽。素蝶不知愁，波影弄金粉。飞飞飞不去，日暮西风紧。为惜白蘋香，怕受微霜损。
留守相公六帙仰同诸公共次方密之学士旧韵二首
作者：王夫之
朝代：清

千古英雄此赤方，漓江南下正汤汤。情深北阙多艰后，兴寄东皋信美乡。进酒自吹松粒曲，裁诗恰赋芰荷裳。萧森天放湘累客，得倚商歌侍羽觞。凉生恰恰桂江天，万里吴皋秋信传。月拟上轮分海晕，风初过岭霁蛮烟。雕戈数转三襄影，花坞凭留七月仙。莫讶维州争论亟，河山清晏自平泉。
留守相公六帙仰同诸公共次方密之学士旧韵二首·其一
作者：王夫之
朝代：清
体裁：七言律诗

千古英雄此赤方，漓江南下正汤汤。情深北阙多艰后，兴寄东皋信美乡。进酒自吹松粒曲，裁诗恰赋芰荷裳。萧森天放湘累客，得倚商歌侍羽觞。
留守相公六帙仰同诸公共次方密之学士旧韵二首·其二
作者：王夫之
朝代：清
体裁：七言律诗

凉生恰恰桂江天，万里吴皋秋信传。月拟上轮分海晕，风初过岭霁蛮烟。雕戈数转三襄影，花坞凭留七月仙。莫讶维州争论亟，河山清晏自平泉。
病起连雨四首
作者：王夫之
朝代：清

炉烟平敛晚天清，病起閒愁也自轻。风定小容秋叶缓，月生微放雨窗明。江山他日仍如此，河汉经时巳早倾。荏苒嵯峨留瘦骨，黄橙丹柏看冬荣。荻花风乱扑人飞，夕鸟双峰一线归。暑病乍清怜雨气，寒衣姑缓待霜威。龙腥秋涩云藏岫，鹭影光寒水上矶。幸不登临悲往昔，遥天白霭翠微微。白发重梳落万茎，镫花镜影两湛惊。水金丹诀闻方士，土木蔘膏累友生。故国馀魂长缥渺，残镫绝笔尚峥嵘。悬知药力消冰雪，未拟垂杨听早莺。潜圣峰云碧万层，萧萧杉竹托山僧。辜恩垂死馀双泪，扶病今生梦一登。多日六经藏孔壁，何人十字志延陵。湖天秋水鱼书绝，寂寞孤阡挂古藤。
病起连雨四首·其一
作者：王夫之
朝代：清
体裁：七言律诗

炉烟平敛晚天清，病起閒愁也自轻。风定小容秋叶缓，月生微放雨窗明。江山他日仍如此，河汉经时巳早倾。荏苒嵯峨留瘦骨，黄橙丹柏看冬荣。
病起连雨四首·其三
作者：王夫之
朝代：清
体裁：七言律诗

白发重梳落万茎，镫花镜影两湛惊。水金丹诀闻方士，土木蔘膏累友生。故国馀魂长缥渺，残镫绝笔尚峥嵘。悬知药力消冰雪，未拟垂杨听早莺。
病起连雨四首·其二
作者：王夫之
朝代：清
体裁：七言律诗

荻花风乱扑人飞，夕鸟双峰一线归。暑病乍清怜雨气，寒衣姑缓待霜威。龙腥秋涩云藏岫，鹭影光寒水上矶。幸不登临悲往昔，遥天白霭翠微微。
病起连雨四首·其四
作者：王夫之
朝代：清
体裁：七言律诗

潜圣峰云碧万层，萧萧杉竹托山僧。辜恩垂死馀双泪，扶病今生梦一登。多日六经藏孔壁，何人十字志延陵。湖天秋水鱼书绝，寂寞孤阡挂古藤。
痒
作者：王夫之
朝代：清
体裁：五言绝句

汗虱亦我液，疥虫亦我肌。喉间冲败絮，鸟爪复奚为。
痛
作者：王夫之
朝代：清
体裁：五言绝句

阿旁□□□，严霜杀人鬓。刺□日千□，十年皆□尽。
癸已元日左素公邹大系期同刘子参过白云庵茶话二首
作者：王夫之
朝代：清

晴鸟曙山天，林光捲宿烟。壑阴藏雪润，麦露泫珠圆。江树南开早，唐松东向偏。殷勤悬有待，请组旧行边。昨夜梅边约，春情悄不禁。刀环光阵阵，佛火照心心。箕颍徐生拙，江湖魏子深。南阳凭羽翼，恩泽放山林。
癸巳元日左素公邹大系期同刘子参过白云庵茶话二首·其一
作者：王夫之
朝代：清
体裁：五言律诗

晴鸟曙山天，林光捲宿烟。壑阴藏雪润，麦露泫珠圆。江树南开早，唐松东向偏。殷勤悬有待，请组旧行边。
癸巳元日左素公邹大系期同刘子参过白云庵茶话二首·其二
作者：王夫之
朝代：清
体裁：五言律诗

昨夜梅边约，春情悄不禁。刀环光阵阵，佛火照心心。箕颍徐生拙，江湖魏子深。南阳凭羽翼，恩泽放山林。
白云歌
作者：王夫之
朝代：清

无数閒云出翠微，和风和雨夹山飞。孤烟一片如轻絮，自绕疏林款夕晖。一片轻飞岭上分，当时犹自惜离群。飞来飞去秋风里，今日青山无片云。白云飞也自寻常，不道青山不久长。看尽云飞天阙迥，清空一碧映潇湘。前日浮云飞出山，山前为雨不曾还。云收雨散无消息，何似青山一碧閒。浮云本不恋山巅，木叶随风更可怜。欲得归林归不得，蛛丝县挂矮檐边。
白云歌·其一
作者：王夫之
朝代：清
体裁：七言绝句

无数閒云出翠微，和风和雨夹山飞。孤烟一片如轻絮，自绕疏林款夕晖。
白云歌·其三
作者：王夫之
朝代：清
体裁：七言绝句

白云飞也自寻常，不道青山不久长。看尽云飞天阙迥，清空一碧映潇湘。
白云歌·其二
作者：王夫之
朝代：清
体裁：七言绝句

一片轻飞岭上分，当时犹自惜离群。飞来飞去秋风里，今日青山无片云。
白云歌·其五
作者：王夫之
朝代：清
体裁：七言绝句

浮云本不恋山巅，木叶随风更可怜。欲得归林归不得，蛛丝县挂矮檐边。
白云歌·其四
作者：王夫之
朝代：清
体裁：七言绝句

前日浮云飞出山，山前为雨不曾还。云收雨散无消息，何似青山一碧閒。
白鼻騧
作者：王夫之
朝代：清
体裁：五言绝句

柳絮随檐帽，香尘污马鞯。春光无赖甚，谁与醉芳年。
相思子
作者：王夫之
朝代：清
体裁：五言绝句

无识自有情，咫尺银河渡。不问许多时，渠还在何处。
眼儿媚·春深始见梅花
作者：王夫之
朝代：清
体裁：词

不知深浅几春宵。犹自见春娇。暗藏红粟，斜分绿影，全罩冰绡。当时曾有孤山约，客梦已迢遥。馀香应惜，东风渐老，野水平桥。
短歌行
作者：王夫之
朝代：清
体裁：乐府曲辞

临觞不辞，当歌不悲。明月迟空，天汉离离。南有玉衡，北有营室。明明两间，达者自逸。鸿雁惊霜，飞必有乡。鴳雀栖迟，东西回翔。登山善疑，临水善忆。古人有心，千秋不测。东望碣石，大海环之。横波施楫，谁能代持。陈馀绝交，冯衍悲老。佩玦千金，轻丧其宝。剖臆出心，与天而游。回风在御，何用繁忧。
石板滩中秋无月奉怀家兄
作者：王夫之
朝代：清
体裁：七言律诗

颓岸清江隔晚烟，鳞鳞云起夕阳天。秋声已觉频喧夜，明月心知不易圆。桂阙参差疑羽客，芦中迷离访渔船。刀头飞镜终无准，今夕何年倍惘然。
石流篇
作者：王夫之
朝代：清
体裁：乐府曲辞

石上流水，渐彼蒲英。涤根孤弱，植芳不倾。抚我平昔，居然既往。揽景无及，何用追赏。水无旋流，卉木有方。冬春屡易，天故不常。一善可师，万端方迷。授我坎坷，天故不齐。浩浩方隅，茫茫圆轨。有命艰贞，繄惟今始。愠不可长，逸不可终。含默难言，孤置我躬。乌元鹤白，其辨易知。分芒析微，何者忌疑。
碧芙蓉·阙题
作者：王夫之
朝代：清
体裁：词

风定小窗明，半睡初阑，双眉乍展。追数馀寒，浪过春半。花有恨、一枝不稳，柳如人、三眠巳倦。莫更惜几日韶光，催取玉矾香满。还愁轻暖处，更一丝云茧。横掠山腰，虽则暂时消散。怕黄昏、玉绳低挂，又参差、碧绡斜捲。青天如梦，倩取百啭啼莺唤。
示两子
作者：王夫之
朝代：清

一年不遣病躯安，此事分明汝辈看。不为菜羹须汝出，人间第一菜羹难。领我清狂累几分，旁人指摘更深文。回眸但顾身边影，即尔依依望白云。
示两子·其一
作者：王夫之
朝代：清
体裁：七言绝句

一年不遣病躯安，此事分明汝辈看。不为菜羹须汝出，人间第一菜羹难。
示两子·其二
作者：王夫之
朝代：清
体裁：七言绝句

领我清狂累几分，旁人指摘更深文。回眸但顾身边影，即尔依依望白云。
示从游诸子三首
作者：王夫之
朝代：清

七载相怜巳久如，寸心未展祗相于。诸君怀玉空弹鹊，老汉直钩尽钓鱼。大易圈叉唯父母，上天时物在诗书。勿劳载酒询奇字，便草元文亦子虚。千林潇洒试金风，万里秋清一夕中。正好腰镰收玉粒，不妨停辔看霜红。层层剥笋方逢肉，缕缕穿针未损绒。欲遣平皋新雨透，先将利剑断雌虹。今人笑古古笑今，笑将在口或在心。携杖穿云云不惹，褰衣涉水水何深。他人有梦难代说，夜半索枕自幽寻。莫拟船山如布谷，斜阳高树认归禽。
示从游诸子三首·其一
作者：王夫之
朝代：清
体裁：七言律诗

七载相怜巳久如，寸心未展祗相于。诸君怀玉空弹鹊，老汉直钩尽钓鱼。大易圈叉唯父母，上天时物在诗书。勿劳载酒询奇字，便草元文亦子虚。
示从游诸子三首·其三
作者：王夫之
朝代：清
体裁：七言律诗

今人笑古古笑今，笑将在口或在心。携杖穿云云不惹，褰衣涉水水何深。他人有梦难代说，夜半索枕自幽寻。莫拟船山如布谷，斜阳高树认归禽。
示从游诸子三首·其二
作者：王夫之
朝代：清
体裁：七言律诗

千林潇洒试金风，万里秋清一夕中。正好腰镰收玉粒，不妨停辔看霜红。层层剥笋方逢肉，缕缕穿针未损绒。欲遣平皋新雨透，先将利剑断雌虹。
示侄孙生蕃
作者：王夫之
朝代：清
体裁：古风

忘却人閒事，始识书中字。识得书中字，自会人閒事。俗气如糨糊，封令心窍闭。俗气如岚疟，寒往热又至。俗气如炎蒸，而往依坑厕。俗气如游蜂，痴迷投窗纸。堂堂大丈夫，与古人何异。万里任翱翔，何肯缚双翅。盐米及鸡豚，琐屑计微利。市贾及村氓，与之争客气。以我千金躯，轻入茶酒肆。汗流浃衣裾，拿三而道四。既为儒者流，非胥亦非隶。高谈问讼狱，开口即赋税。议论官贪廉，张唇任讥刺。拙者任吾欺，贤者还生忌。摩肩观戏场，结友礼庙寺。半截织锦袜，几领厚绵絮。更仆数不穷，总是孽风吹。吾家自维扬，来此十三世。虽有文武殊，所向惟廉耻。不随浊水流，宗支幸不坠。传家一卷书，惟在尔立志。凤飞九千仞，燕雀独相视。不饮酸臭浆，閒看傍人醉。识字识得真，俗气自远避。人字两撇捺，原与禽字异。潇洒不沾泥，便与天无二。汝年正英少，高远何难企。医俗无别方，惟有读书是。
示刘李二生
作者：王夫之
朝代：清
体裁：五言律诗

不作少年心，凭消白昼阴。黄梅何日熟，橄榄再来寻。追蠡县无几，龙渊老易沈。他时闻吹笛，莫遣忆孤音。
社前一日雪
作者：王夫之
朝代：清
体裁：七言律诗

社日花朝总令辰，柳丝萍叶总宜人。巳催莺燕迎初日，未许风光试一春。紫电暗窥珠佩笑，轻雷不惜玉衡嗔。还思残腊新暄早，勾引江梅万树匀。
祝英台近·初夏
作者：王夫之
朝代：清
体裁：词

碧莎蹊，菖叶渡，寂寞寻芳处。梅雨无凭，更把残红误。清池几片荷钱，浮萍相乱，留不住、泪珠如雨。空凝伫，柳枝低亸夕阳，犹作旧时舞。也自无聊，怕惹香泥污。问双飞乳燕何心，閒情閒绪，向枝上、娇憨对语。
祝英台近·残梅
作者：王夫之
朝代：清
体裁：词

有馀香，无别意，难向东风说。前夜朦胧，一晌邀霜月。元来却上柳梢，平沈碧海，拚不管、幽芳凄绝。情无歇，苦禁断雨斜阳，望寻香冻蝶。漫无消息，归燕空饶舌。便判取艳坠珠楼，烟飞紫玉，也难待、杜鹃啼血。
秋兴
作者：王夫之
朝代：清
体裁：七言律诗

秋藕缫丝缀冷香，蓼花靺鞨染轻霜。月津巳转从云妒，星渚初离更夜长。临水登山悲郢客，守庚炼己老丹房。白蘋一罅清泉镜，风飐霜髭照影凉。
秋日杂咏六首
作者：王夫之
朝代：清

夕风吹不彻，斜月数峰阴。云晕孤轮影，珠圆曲港音。凉云馀一照，碧汉巳双沈。历历秋光在，当时忆此心。疏雨定池光，荷风一袂凉。云峰双岫合，虹影半轮藏。日落风无定，天空望愈长。欲归双燕子，不肯睨横塘。清赏閒心即，馀年一日赊。稻收寻曲草，水落理鱼叉。选径违晨露，除棚看晚霞。木樨香近远，初试半林花。曲沼依樾径，乌藤试往回。黄花钗股荇，文石锦钱苔。藕叶擎孤翠，榴珠启半腮。天情物未损，莫遣早霜催。平湖知落雁，曲砌巳吟蛩。短棹清波梦，幽窗坠叶风。生存今日事，秋老一林中。天问凭谁答，溪云掩断虹。
秋日杂咏六首·其一
作者：王夫之
朝代：清
体裁：五言律诗

夕风吹不彻，斜月数峰阴。云晕孤轮影，珠圆曲港音。凉云馀一照，碧汉巳双沈。历历秋光在，当时忆此心。
秋日杂咏六首其三
作者：王夫之
朝代：清
体裁：五言律诗

清赏閒心即，馀年一日赊。稻收寻曲草，水落理鱼叉。选径违晨露，除棚看晚霞。木樨香近远，初试半林花。
秋日杂咏六首其二
作者：王夫之
朝代：清
体裁：五言律诗

疏雨定池光，荷风一袂凉。云峰双岫合，虹影半轮藏。日落风无定，天空望愈长。欲归双燕子，不肯睨横塘。
秋日杂咏六首其五
作者：王夫之
朝代：清
体裁：五言律诗

曲沼依樾径，乌藤试往回。黄花钗股荇，文石锦钱苔。藕叶擎孤翠，榴珠启半腮。天情物未损，莫遣早霜催。
秋日杂咏六首其六
作者：王夫之
朝代：清
体裁：五言律诗

平湖知落雁，曲砌巳吟蛩。短棹清波梦，幽窗坠叶风。生存今日事，秋老一林中。天问凭谁答，溪云掩断虹。
秋日杂咏六首其四
作者：王夫之
朝代：清
体裁：古风

物候天涯改，秋心闭户知。露垂窗影乱，云薄曙光欺。密字微吟缓，疏藤上纸迟。蘋风相假借，小住得支頣。
秋阴
作者：王夫之
朝代：清
体裁：古风

徂夏气未澄，涤暑期久误。西爽歘浮云，落晖难再驻。轻霄泊霏微，星影见回互。疏雨润晨光，馀霭亘日暮。冷吹不更惜，昭融逝何遽。惊兹四序改，迁此百年遇。天物无宿留，吾生阅已屡。藏舟壑谁在，流丸迹匪故。大力非我知，瓯臾亦何措。但此欣萧清，迟回惬幽素。
秋雨同子直
作者：王夫之
朝代：清
体裁：七言律诗

秋阴何来飞雨淙，杜陵叹之后尧江。井桐已落不知数，水鸟无愁聊自双。游屐几曾过柳岸，青尊只少对兰缸。犹传锦字开幽独，湿月穿云上小窗。
秋雨延旦晓起有作
作者：王夫之
朝代：清
体裁：古风

夕星炫西宇，山影分空界。清气俨流沐，薄吹振幽籁。息疴方及晨，窥牖惊巳暧。物故天所凭，轴转无相逮。秋荑或暗滋，归鳦巳前迈。孤碧尚流连，逝羽无芥蒂。翮翩海岸心，惓惓寒畦态。荣谢在斯须，动植有昭昧。所以天阅情，临之发深慨。
秦王卷衣
作者：王夫之
朝代：清
体裁：五言绝句

渭南宫草绿，上殿带香归。识得邯郸美，丛台旧舞衣。
竹枝词十首
作者：王夫之
朝代：清

嫩鹌鹑斗不相降，野鸳鸯飞不作双。昔年挑冰上雪岭，今年贩水下长江。暮雨朝云神女峰，三朝三暮黄牛踪。入峡来回看不厌，出峡对面不相逢。巫山不高瞿塘高，铁错不牢火杖牢。妾意似水水滴冻，郎心如月月生毛。洞庭湖北汉水横，青草湖南湘水清。两道湖光争潋滟，两般艇子各分明。黄陵庙前班竹丛，巴邱湖上水连空。生受鹧鸪啼夜雨，生成江兔拜秋风。鸬鹚衔鱼只道饥，鵁鶄运目也孤飞。江花笑水郎不去，白浪掀天郎不归。荷花有日绽金须，荷叶无心系水珠。浪打萍开从恼妾，萍留浪去恰怜渠。江边寒梅自着花，江上女儿自斗茶。浪向花前爇片脑，浪疑茶里点脂麻。杨柳湾头？舸开，杨花飞雪逐船来。郎爱杨花随舵转，侬怜杨柳倒根栽。巫山欲出三峡中，狼山还隔海门东。何人不打开船鼓，何人解使斗帆风。
竹枝词十首·其一
作者：王夫之
朝代：清
体裁：词

嫩鹌鹑斗不相降，野鸳鸯飞不作双。昔年挑冰上雪岭，今年贩水下长江。
竹枝词十首·其七
作者：王夫之
朝代：清
体裁：词

荷花有日绽金须，荷叶无心系水珠。浪打萍开从恼妾，萍留浪去恰怜渠。
竹枝词十首·其三
作者：王夫之
朝代：清
体裁：词

巫山不高瞿塘高，铁错不牢火杖牢。妾意似水水滴冻，郎心如月月生毛。
竹枝词十首·其九
作者：王夫之
朝代：清

杨柳湾头？舸开，杨花飞雪逐船来。郎爱杨花随舵转，侬怜杨柳倒根栽。
竹枝词十首·其九
作者：王夫之
朝代：清
体裁：词

杨柳湾头�舸开，杨花飞雪逐船来。郎爱杨花随舵转，侬怜杨柳倒根栽。
竹枝词十首·其九
作者：王夫之
朝代：清

杨柳湾头𦩆舸开，杨花飞雪逐船来。郎爱杨花随舵转，侬怜杨柳倒根栽。
竹枝词十首·其二
作者：王夫之
朝代：清
体裁：词

暮雨朝云神女峰，三朝三暮黄牛踪。入峡来回看不厌，出峡对面不相逢。
竹枝词十首·其五
作者：王夫之
朝代：清
体裁：词

黄陵庙前班竹丛，巴邱湖上水连空。生受鹧鸪啼夜雨，生成江兔拜秋风。
竹枝词十首·其八
作者：王夫之
朝代：清
体裁：词

江边寒梅自着花，江上女儿自斗茶。浪向花前爇片脑，浪疑茶里点脂麻。
竹枝词十首·其六
作者：王夫之
朝代：清
体裁：词

鸬鹚衔鱼只道饥，鵁鶄运目也孤飞。江花笑水郎不去，白浪掀天郎不归。
竹枝词十首·其十
作者：王夫之
朝代：清
体裁：词

巫山欲出三峡中，狼山还隔海门东。何人不打开船鼓，何人解使斗帆风。
竹枝词十首·其四
作者：王夫之
朝代：清
体裁：词

洞庭湖北汉水横，青草湖南湘水清。两道湖光争潋滟，两般艇子各分明。
笑
作者：王夫之
朝代：清
体裁：五言绝句

牛湩持作酥，渴分犊子饭。客作不得尝，垂头打闷顿。
答姚梦峡秀才见柬之作兼呈金道隐黄门李广生彭然石二小司马
作者：王夫之
朝代：清
体裁：七言律诗

遥求勾漏寻灵饵，却背仙坛访上元。初服偶然抛竹箨，融情一倍感芳荃。云畦过雨怀红药，春泛消愁畏绿尊。千古英雄无死处，酒徒高唱感夷门。
答黄度长
作者：王夫之
朝代：清
体裁：七言律诗

东篱花冷候虫惊，澬水连湘一雁征。霜色已凋隋岸柳，秋风遗意武昌城。传经鲁壁闻丝竹，述酒柴桑访秫粳。心迹元同难举似，云飞叶落两含情。
箜篌引
作者：王夫之
朝代：清

弹箜篌，击鼍鼓，款留君，君不住。素丝玉壶白水清，博山兰膏飞烟轻。华月微风吹凤笙，他人不语君含情。胡为乎凌狂波而乱流，从君不果心繁忧。东海之鱼不可得，西飞之鸟不可留。往者不谏，来者徒伤。寸心炯炯明月光，千里万里随君旁。君凌浊水不见影，青天高悬独傍徨。河水流，蛟龙游，我闻昔夹神禹舟。斥以蝘蜓爪角弭，后启云维神禹子。驾之骖驔渡河水，非不欲公效其美。公非夏后与子孙，胡为与之争吸吞。天风有静波有驯，公虽欲渡姑逡巡。
箜篌引·其一
作者：王夫之
朝代：清
体裁：乐府曲辞

弹箜篌，击鼍鼓，款留君，君不住。素丝玉壶白水清，博山兰膏飞烟轻。华月微风吹凤笙，他人不语君含情。胡为乎凌狂波而乱流，从君不果心繁忧。东海之鱼不可得，西飞之鸟不可留。往者不谏，来者徒伤。寸心炯炯明月光，千里万里随君旁。君凌浊水不见影，青天高悬独傍徨。
箜篌引·其二
作者：王夫之
朝代：清
体裁：乐府曲辞

河水流，蛟龙游，我闻昔夹神禹舟。斥以蝘蜓爪角弭，后启云维神禹子。驾之骖驔渡河水，非不欲公效其美。公非夏后与子孙，胡为与之争吸吞。天风有静波有驯，公虽欲渡姑逡巡。
管大兄弓伯挽歌二首·其一
作者：王夫之
朝代：清
体裁：古风

薤上露，光油油，日出曈曈，其光易收，乐日之匿得久留。将何奉，奉咿嚘。室有妇，膝有儿。儿为父，妇为师。夔夔终日夕，鸡鸣晨起以奉之。妇步亦步，妇趋亦趋，伛伛偻偻，为儿觅肥腴。如何令死心怦摧，姝姝媚媚，眉不得开，将此悲君胡当哉。日已匿，阴已霾，轶云霓，足徘徊，露晞朝阳乐无涯。
管大兄弓伯挽歌二首·其二
作者：王夫之
朝代：清
体裁：古风

蒿里谁家地，不在蒸江上。不在湘潭城，不在苍梧黄茅瘴。祝融为盖，白石为舆，安安缓缓驾輀车。挽人勿諠，听我唱言。魂归湛湛之青天，形返茸茸之墓田。鼓毋怒，笛毋悲，庸夫不骂鬼，世间何用庸夫为。以尔笑骂代痛哭，鸺鹠乾鹊齐上屋。主人弃屋返青山，庸夫他家觅酒肉。我有酒，不酬黄泉将润庸夫口。肥牛十脔醇醪三斗，辘辘轴轴狂鼓庸夫死奔走，黄泉之人应拍手。
粉蝶儿·咏霜
作者：王夫之
朝代：清
体裁：词

问天涯，有几多寒情冷绪。怕春来、游丝飞絮，更因风，黏住了，江天红树。弄轻盈，勾引教飞去。悄不知，小桥西荒鸡催曙。月斜时、揉碎一天珠露，苦恁将，酸风勒住。尽凄凉，拚与寒鸦低诉。
粤奴初识雪歌
作者：王夫之
朝代：清
体裁：古风

剪发粤雏年十四，闻人说有霜雪字。正月梅残度岭来，桃花郴水春流腻。经年绝望望南天，落叶黄云栖瞑烟。飘空冉冉光摇目，疑絮疑花两不然。心知是雪情难决，借问方知寒雨结。此生今日乍相逢，掬玉寻香向谁说。可怜觌面未相亲，故是阳台梦里云。垂杨风细梧桐月，总道龟毛重九斤。
繇恋响眺一奇石而上同夏叔直援石曲折遂得方址岿然可台
作者：王夫之
朝代：清
体裁：古风

身随落叶高，足尽奇响力。同是一潺湲，泉端不可识。
红叶
作者：王夫之
朝代：清

寒光烟际迥，极目乍相迎。落日殷勤照，霜空妩媚生。清波凝水碧，白影衬云轻。红豆谁持赠，南枝未早荣。幅幅江南画，苍山点绛纱。桃波疑候雁，鹦觜咒寒鸦。垂笑风难定，轻飞日易斜。朱颜矜老寿，谁是白云家。
红叶·其一
作者：王夫之
朝代：清
体裁：五言律诗

寒光烟际迥，极目乍相迎。落日殷勤照，霜空妩媚生。清波凝水碧，白影衬云轻。红豆谁持赠，南枝未早荣。
红叶·其二
作者：王夫之
朝代：清
体裁：五言律诗

幅幅江南画，苍山点绛纱。桃波疑候雁，鹦觜咒寒鸦。垂笑风难定，轻飞日易斜。朱颜矜老寿，谁是白云家。
纵马三十里晓及樟木市大江寒流荒崖野艇
作者：王夫之
朝代：清
体裁：七言绝句

霜山晓气下连江，水影寒花的的双。清绝不知乘一羽，遥天似有碧云幢。
结袜子
作者：王夫之
朝代：清
体裁：乐府曲辞

初识张公子，投琼气已横。匣中报恩剑，不为汝曹鸣。
绝句三首
作者：王夫之
朝代：清

乍㬉回亭午，云生叶叶低。轻云将雨足，侵入夕阳西。弱柳垂新润，春风款款中。濲波飘一晌，绿影过池东。转转春条缓，鳞鳞野水肥。疏云飘雨白，缭绕鹭丝飞。
绝句三首·其一
作者：王夫之
朝代：清

乍㬉回亭午，云生叶叶低。轻云将雨足，侵入夕阳西。
绝句三首·其一
作者：王夫之
朝代：清
体裁：五言绝句

乍暖回亭午，云生叶叶低。轻云将雨足，侵入夕阳西。
绝句三首·其三
作者：王夫之
朝代：清
体裁：五言绝句

转转春条缓，鳞鳞野水肥。疏云飘雨白，缭绕鹭丝飞。
绝句三首·其二
作者：王夫之
朝代：清
体裁：五言绝句

弱柳垂新润，春风款款中。濲波飘一晌，绿影过池东。
绝句八首
作者：王夫之
朝代：清

黄鸟衔青虫，径飞入深箐。蛱蝶绕墙飞，相逢不相见。伏日人间暑，西风天际阴。秦坑从烈火，鲁壁自清琴。莲叶千茎乱，因风捲翠烟。飞来双白鸟，不省在谁边。瓜架穿萤白，藤梢点露青。牵牛花巳发，天上候双星。稻花垂金丝，弱如红蓝蕊。风起飏蜻蜓，含香点溪水。宿鸟波流影，孤萤冷度溪。云留分一半，月在柳塘西。韎？穿窗人，钱钱缩影高。人间酣睡客，几处梦樱桃。閒简蝇头字，芭蕉雪里心。青青河畔草，自有鬼能吟。
绝句八首·其一
作者：王夫之
朝代：清
体裁：五言绝句

黄鸟衔青虫，径飞入深箐。蛱蝶绕墙飞，相逢不相见。
绝句八首·其七
作者：王夫之
朝代：清

韎？穿窗人，钱钱缩影高。人间酣睡客，几处梦樱桃。
绝句八首·其七
作者：王夫之
朝代：清
体裁：五言绝句

韎�穿窗人，钱钱缩影高。人间酣睡客，几处梦樱桃。
绝句八首·其三
作者：王夫之
朝代：清
体裁：五言绝句

莲叶千茎乱，因风捲翠烟。飞来双白鸟，不省在谁边。
绝句八首·其二
作者：王夫之
朝代：清
体裁：五言绝句

伏日人间暑，西风天际阴。秦坑从烈火，鲁壁自清琴。
绝句八首·其五
作者：王夫之
朝代：清
体裁：五言绝句

稻花垂金丝，弱如红蓝蕊。风起飏蜻蜓，含香点溪水。
绝句八首·其八
作者：王夫之
朝代：清
体裁：五言绝句

閒简蝇头字，芭蕉雪里心。青青河畔草，自有鬼能吟。
绝句八首·其六
作者：王夫之
朝代：清
体裁：五言绝句

宿鸟波流影，孤萤冷度溪。云留分一半，月在柳塘西。
绝句八首·其四
作者：王夫之
朝代：清
体裁：五言绝句

瓜架穿萤白，藤梢点露青。牵牛花巳发，天上候双星。
续哀雨诗四首
作者：王夫之
朝代：清

寒烟扑地湿云飞，犹记馀生雪窖归。泥浊水深天险道，北罗南鸟地危机。同心双骨埋荒草，有约三春就夕晖。檐溜渐疏鸡唱急，残灯炷落损征衣。晴月岚平北斗移，挑灯长话桂山时。峒云侵夜偏飞雨，宿鸟惊寒不拣枝。天吝孤臣唯一死，人拚病骨付三尸。阴晴旦暮寻常极，努力溯洄秋水湄。羊肠虎穴屡经过，老向孤峰对梦婆。他日凭收柴市骨，此生已厌漆园歌。藤花夜落寒塘影，雁字云低野水波。樾馆无人苔砌冷，桂山相较未愁多。桂山哀雨旧诗留，读向泉台忆得不。卞壸可容魂大笑，王章不为死含愁。丹枫到冷心元赤，黄鞠虽晴命亦秋。韶月年年春日㬉，倡条冶叶漫当头。
续哀雨诗四首·其一
作者：王夫之
朝代：清
体裁：七言律诗

寒烟扑地湿云飞，犹记馀生雪窖归。泥浊水深天险道，北罗南鸟地危机。同心双骨埋荒草，有约三春就夕晖。檐溜渐疏鸡唱急，残灯炷落损征衣。
续哀雨诗四首·其三
作者：王夫之
朝代：清
体裁：七言律诗

羊肠虎穴屡经过，老向孤峰对梦婆。他日凭收柴市骨，此生已厌漆园歌。藤花夜落寒塘影，雁字云低野水波。樾馆无人苔砌冷，桂山相较未愁多。
续哀雨诗四首·其二
作者：王夫之
朝代：清
体裁：七言律诗

晴月岚平北斗移，挑灯长话桂山时。峒云侵夜偏飞雨，宿鸟惊寒不拣枝。天吝孤臣唯一死，人拚病骨付三尸。阴晴旦暮寻常极，努力溯洄秋水湄。
续哀雨诗四首·其四
作者：王夫之
朝代：清

桂山哀雨旧诗留，读向泉台忆得不。卞壸可容魂大笑，王章不为死含愁。丹枫到冷心元赤，黄鞠虽晴命亦秋。韶月年年春日㬉，倡条冶叶漫当头。
续哀雨诗四首·其四
作者：王夫之
朝代：清
体裁：七言律诗

桂山哀雨旧诗留，读向泉台忆得不。卞壸可容魂大笑，王章不为死含愁。丹枫到冷心元赤，黄鞠虽晴命亦秋。韶月年年春日暖，倡条冶叶漫当头。
续落花诗三十首
作者：王夫之
朝代：清

映水低垂带影双，情来奔影委流淙。浮浮终隔相思浦，去去空沿解佩江。轻薄自矜云想袂，閒愁无那客临窗。怀贞唯忆东篱伴，青女相邀死不降。青门祖帐太荒淫，春已迷阳可陆沈。蹑险拟看没字碣，涉园聊对无弦琴。梅知解绂宜名福，华不挥金旧是歆。风御泠然踪迹远，但凭罔象试追寻。啼禽屡说不如归，占取三休第一机。莫管柳枝穿鼠臂，但随陵舄化蛙衣。幔亭锦绣仙何有，宝塔珠璎佛亦非。流水还沾馀粉在，迷香仍使寸丹违。春老谁生此宁馨，流霞妒色月争衡。无愁綵仗迷天子，不夜春城背日兄。泉涌珠玑供涕唾，河倾金桂事煎烹。临风一笑酸寒叟，酷爱秋英得久名。雌黄削迹罢参订，几问姚皇判尹邢。炎德已成编腐史，白华无字上葩经。春光漫数六身亥，月影无疑有尾丁。偷眼蜻蜓今远害，人寥天一学鸿冥。轻盈无问少年时，脱卸？珑老更奇。鹅鹳鱼丽随羽扇，朱干玉戚转旌麾。惭惶剪綵寻行墨，杜撰空花拟合离。无数春风拘不得，掀翻萟圃更凭谁。将军畦下久归来，狄相门前有未开。吾与尔夫分用舍，公无困我试风雷。黄冠紫陌千株菜，赵女南山一顷萁。拾取残英能几客，杏坛凋谢赴王骀。宿莽馀芳总一邱，安能郁郁望山头。人分南北朕焉往，目异关河我始愁。谁与虫尸忙万蚁，聊拚颈血跃双钩。到来瓜蔓残枝在，花雨台前粉黛秋。有时寂寞坠閒云，忽尔如惊舞鹤群。陆海潘江皆锦浪，易奇诗正各丹坟。无劳粉本摹春雪，一尽零香酿夕醺。肉眼不知看活色，寻苔捕草漫纷纭。蝶懒莺慵燕自谙，怪来春睡付朝酣。香烟专宠今无敌，屐齿欺红了不惭。九转丹飞殷七七，再来果莂后三三。含情留得真真影，蹑上吴王八茧蚕。滥试东君清夜游，曼延初罢进藏钩。摇槌急点黄幡绰，面具妖装圣兽头。金豆纷纭抛玉甃，银船历乱倒香帱。双鬟何似吟秋水，云汉胭脂浣腻流。彩云歘倏散还休，款款萦萦倍惹愁。嫩蝶攀援疑借蔻，狂蜂轻薄讵安榴。徒钻故纸唯糟粕，欲埽讹书苦挍雠。一洗青林烦夜雨，白蘋碧杜亦芳洲。道傍荷锸笑劳劳，使速营邱泥似糟。身世无馀鸿过雪，人天莫问雨成刀。偶来震旦何人国，漫展云衣某甫皋。一笑自将船子棹，曲终不见杳春涛。情与非情法喜图，清欢禅悦有中无。不容迦叶称初祖，微许林逋作故夫。春有秋心消蚁梦，跃含潜理戏骊珠。知音近托虞僧孺，溪上閒吟影共癯。为欢凡几恨偏长，九夏三秋未遽忘。萤作流人悲故苑，燕如归妾忆新妆。鹊桥难乞春留巧，蟾魄空圆影失香。桃李明年知别用，一匙社饭好思量。崛起争寒寒不胜，春风得意忍凭陵。三分无德依残萼，一木空扶笑古藤。香埽归涂偷日射，魂随云路梦天登。青阳王气今阳九，花史新书上坠崩。迟暮閒情看一围，衿沾疏雨晾斜晖。聊过柳径邀轻絮，共趁鞦韆竞舞衣。芡叶几留耽宛转，桃饧欲惹滞霏微。相逢歧路莫相妒，曾共西园听秭归。珊珊欲下故来迟，卖眼惊飙万片齐。绛雪回风依树急，繁星陨雨贴天低。三春捲土终无计，尽日何心独向西。恋萼黏须无限恨，悬知此去隔云泥。狡狯苍天可谥荒，抛红日掷万钱忙。小儿强汰閒情赋，颠史痴湔藻火裳。甲煎香倾熏夜帐，鱼镫蕊灺閟阴房。勾芒倘课春功最，罪过风流故态狂。车笠公欺竹柏盟，翩翩故学魏收惊。雕虫投阁羞童子，傅粉全躯愧老生。竞赛新缣愁旧素，欲芟白俗奈元轻。纷纷半入江云去，别搆人閒一锦城。剩粉莫矜夙习妍，段师弃尽旧鹍弦。秾华制改西昆体，老大名留南部烟。旧爱新愁分一艳，身前影后得多怜。愁予眇眇云中子，卸取徐妃半面钿。黄紬晨放锦官衙，队仗来回静不哗。开阁朱殷添画棨，拥堤香软擭平沙。双緌蝉翼飘轻带，百首鸡胸吐绶緺。蛱蝶胡孙劳庆吊，香车明日过谁家。漫天撇地莫相嘲，谁向春风得系匏。入幕髡留依画烛，同尘颐指听吟鞘。梅交隙末损三友，果筮离群剥上爻。和露倚云争早晚，芳兰何事把琼茅。旁午争迎社燕斜，参差月影乱啼鸦。新虹滥赐缠头锦，蛛网曾封系臂纱。自捉狂夫誇拂舞，不知迁客怨琵琶。定谁解作微尘观，细看双鱼蹴浪花。煽艳三风如此膴，濡轮曳尾胡为乎。三英秀岂留朝菌，十里山聊远蟪蛄。天已丧文悲凤凤，人皆集菀忍乌乌。浮湘特吊蓉裳客，鶗鴂先鸣鵩止隅。老饕排设待煎酥，铁脚生吞气愈粗。白小祸枢延草木，飞鸿生趣在江湖。脱离蛛网文亡害，徼幸蜂王税可逋。犹有馀香飘一缕，怕留踪迹索倪迂。载美千秋让子皮，锦泾娃馆亦奚为。杜陵赤甲诗偏苦，挍尉燕支数屡奇。椒殿恩轻除阁画，鸡坊人老忆园梨。流莺唤醒樱桃梦，高座谈经香雨垂。云裾雪袂故心空，剪綵镂金莫恼公。瓦雀学成双影转，来禽分得半腮红。夜深镫谢收兰烬，曙月光残捲桂丛。留取扶疏邀沆瀣，胶青一色写春融。莲冠何碍切云游，鸠眼无端侧目愁。绣口久知压沈宋，梅羹向后任孙刘。白荼红蓼今承乏，燕麦龙葵旧有秋。乞我逍遥名亦辱，桑条裾惹断云羞。攀条不耐冶游馋，绝世幽情早自缄。莺绿尊前除卯酒，猩红桥上谢春衫。南枝先挂西归履，一叶轻飞万里帆。闭死玉棺嗤叶令，蜕香何似碧天函。
续落花诗三十首·其一
作者：王夫之
朝代：清
体裁：七言律诗

映水低垂带影双，情来奔影委流淙。浮浮终隔相思浦，去去空沿解佩江。轻薄自矜云想袂，閒愁无那客临窗。怀贞唯忆东篱伴，青女相邀死不降。
续落花诗三十首·其七
作者：王夫之
朝代：清
体裁：七言律诗

将军畦下久归来，狄相门前有未开。吾与尔夫分用舍，公无困我试风雷。黄冠紫陌千株菜，赵女南山一顷萁。拾取残英能几客，杏坛凋谢赴王骀。
续落花诗三十首·其三
作者：王夫之
朝代：清
体裁：七言律诗

啼禽屡说不如归，占取三休第一机。莫管柳枝穿鼠臂，但随陵舄化蛙衣。幔亭锦绣仙何有，宝塔珠璎佛亦非。流水还沾馀粉在，迷香仍使寸丹违。
续落花诗三十首·其三十
作者：王夫之
朝代：清
体裁：七言律诗

攀条不耐冶游馋，绝世幽情早自缄。莺绿尊前除卯酒，猩红桥上谢春衫。南枝先挂西归履，一叶轻飞万里帆。闭死玉棺嗤叶令，蜕香何似碧天函。
续落花诗三十首·其九
作者：王夫之
朝代：清
体裁：七言律诗

有时寂寞坠閒云，忽尔如惊舞鹤群。陆海潘江皆锦浪，易奇诗正各丹坟。无劳粉本摹春雪，一尽零香酿夕醺。肉眼不知看活色，寻苔捕草漫纷纭。
续落花诗三十首·其二
作者：王夫之
朝代：清
体裁：七言律诗

青门祖帐太荒淫，春已迷阳可陆沈。蹑险拟看没字碣，涉园聊对无弦琴。梅知解绂宜名福，华不挥金旧是歆。风御泠然踪迹远，但凭罔象试追寻。
续落花诗三十首·其二十
作者：王夫之
朝代：清
体裁：七言律诗

车笠公欺竹柏盟，翩翩故学魏收惊。雕虫投阁羞童子，傅粉全躯愧老生。竞赛新缣愁旧素，欲芟白俗奈元轻。纷纷半入江云去，别搆人閒一锦城。
续落花诗三十首·其二十一
作者：王夫之
朝代：清
体裁：七言律诗

剩粉莫矜夙习妍，段师弃尽旧鹍弦。秾华制改西昆体，老大名留南部烟。旧爱新愁分一艳，身前影后得多怜。愁予眇眇云中子，卸取徐妃半面钿。
续落花诗三十首·其二十七
作者：王夫之
朝代：清
体裁：七言律诗

载美千秋让子皮，锦泾娃馆亦奚为。杜陵赤甲诗偏苦，挍尉燕支数屡奇。椒殿恩轻除阁画，鸡坊人老忆园梨。流莺唤醒樱桃梦，高座谈经香雨垂。
续落花诗三十首·其二十三
作者：王夫之
朝代：清
体裁：七言律诗

漫天撇地莫相嘲，谁向春风得系匏。入幕髡留依画烛，同尘颐指听吟鞘。梅交隙末损三友，果筮离群剥上爻。和露倚云争早晚，芳兰何事把琼茅。
续落花诗三十首·其二十九
作者：王夫之
朝代：清
体裁：七言律诗

莲冠何碍切云游，鸠眼无端侧目愁。绣口久知压沈宋，梅羹向后任孙刘。白荼红蓼今承乏，燕麦龙葵旧有秋。乞我逍遥名亦辱，桑条裾惹断云羞。
续落花诗三十首·其二十二
作者：王夫之
朝代：清
体裁：七言律诗

黄紬晨放锦官衙，队仗来回静不哗。开阁朱殷添画棨，拥堤香软擭平沙。双緌蝉翼飘轻带，百首鸡胸吐绶緺。蛱蝶胡孙劳庆吊，香车明日过谁家。
续落花诗三十首·其二十五
作者：王夫之
朝代：清
体裁：七言律诗

煽艳三风如此膴，濡轮曳尾胡为乎。三英秀岂留朝菌，十里山聊远蟪蛄。天已丧文悲凤凤，人皆集菀忍乌乌。浮湘特吊蓉裳客，鶗鴂先鸣鵩止隅。
续落花诗三十首·其二十八
作者：王夫之
朝代：清
体裁：七言律诗

云裾雪袂故心空，剪綵镂金莫恼公。瓦雀学成双影转，来禽分得半腮红。夜深镫谢收兰烬，曙月光残捲桂丛。留取扶疏邀沆瀣，胶青一色写春融。
续落花诗三十首·其二十六
作者：王夫之
朝代：清
体裁：七言律诗

老饕排设待煎酥，铁脚生吞气愈粗。白小祸枢延草木，飞鸿生趣在江湖。脱离蛛网文亡害，徼幸蜂王税可逋。犹有馀香飘一缕，怕留踪迹索倪迂。
续落花诗三十首·其二十四
作者：王夫之
朝代：清
体裁：七言律诗

旁午争迎社燕斜，参差月影乱啼鸦。新虹滥赐缠头锦，蛛网曾封系臂纱。自捉狂夫誇拂舞，不知迁客怨琵琶。定谁解作微尘观，细看双鱼蹴浪花。
续落花诗三十首·其五
作者：王夫之
朝代：清
体裁：七言律诗

雌黄削迹罢参订，几问姚皇判尹邢。炎德已成编腐史，白华无字上葩经。春光漫数六身亥，月影无疑有尾丁。偷眼蜻蜓今远害，人寥天一学鸿冥。
续落花诗三十首·其八
作者：王夫之
朝代：清
体裁：七言律诗

宿莽馀芳总一邱，安能郁郁望山头。人分南北朕焉往，目异关河我始愁。谁与虫尸忙万蚁，聊拚颈血跃双钩。到来瓜蔓残枝在，花雨台前粉黛秋。
续落花诗三十首·其六
作者：王夫之
朝代：清
体裁：七言律诗

轻盈无问少年时，脱卸玲珑老更奇。鹅鹳鱼丽随羽扇，朱干玉戚转旌麾。惭惶剪綵寻行墨，杜撰空花拟合离。无数春风拘不得，掀翻萟圃更凭谁。
续落花诗三十首·其六
作者：王夫之
朝代：清

轻盈无问少年时，脱卸？珑老更奇。鹅鹳鱼丽随羽扇，朱干玉戚转旌麾。惭惶剪綵寻行墨，杜撰空花拟合离。无数春风拘不得，掀翻萟圃更凭谁。
续落花诗三十首·其十
作者：王夫之
朝代：清
体裁：七言律诗

蝶懒莺慵燕自谙，怪来春睡付朝酣。香烟专宠今无敌，屐齿欺红了不惭。九转丹飞殷七七，再来果莂后三三。含情留得真真影，蹑上吴王八茧蚕。
续落花诗三十首·其十一
作者：王夫之
朝代：清
体裁：七言律诗

滥试东君清夜游，曼延初罢进藏钩。摇槌急点黄幡绰，面具妖装圣兽头。金豆纷纭抛玉甃，银船历乱倒香帱。双鬟何似吟秋水，云汉胭脂浣腻流。
续落花诗三十首·其十七
作者：王夫之
朝代：清
体裁：七言律诗

迟暮閒情看一围，衿沾疏雨晾斜晖。聊过柳径邀轻絮，共趁鞦韆竞舞衣。芡叶几留耽宛转，桃饧欲惹滞霏微。相逢歧路莫相妒，曾共西园听秭归。
续落花诗三十首·其十三
作者：王夫之
朝代：清
体裁：七言律诗

道傍荷锸笑劳劳，使速营邱泥似糟。身世无馀鸿过雪，人天莫问雨成刀。偶来震旦何人国，漫展云衣某甫皋。一笑自将船子棹，曲终不见杳春涛。
续落花诗三十首·其十九
作者：王夫之
朝代：清
体裁：七言律诗

狡狯苍天可谥荒，抛红日掷万钱忙。小儿强汰閒情赋，颠史痴湔藻火裳。甲煎香倾熏夜帐，鱼镫蕊灺閟阴房。勾芒倘课春功最，罪过风流故态狂。
续落花诗三十首·其十二
作者：王夫之
朝代：清
体裁：七言律诗

彩云歘倏散还休，款款萦萦倍惹愁。嫩蝶攀援疑借蔻，狂蜂轻薄讵安榴。徒钻故纸唯糟粕，欲埽讹书苦挍雠。一洗青林烦夜雨，白蘋碧杜亦芳洲。
续落花诗三十首·其十五
作者：王夫之
朝代：清
体裁：七言律诗

为欢凡几恨偏长，九夏三秋未遽忘。萤作流人悲故苑，燕如归妾忆新妆。鹊桥难乞春留巧，蟾魄空圆影失香。桃李明年知别用，一匙社饭好思量。
续落花诗三十首·其十八
作者：王夫之
朝代：清
体裁：七言律诗

珊珊欲下故来迟，卖眼惊飙万片齐。绛雪回风依树急，繁星陨雨贴天低。三春捲土终无计，尽日何心独向西。恋萼黏须无限恨，悬知此去隔云泥。
续落花诗三十首·其十六
作者：王夫之
朝代：清
体裁：七言律诗

崛起争寒寒不胜，春风得意忍凭陵。三分无德依残萼，一木空扶笑古藤。香埽归涂偷日射，魂随云路梦天登。青阳王气今阳九，花史新书上坠崩。
续落花诗三十首·其十四
作者：王夫之
朝代：清
体裁：七言律诗

情与非情法喜图，清欢禅悦有中无。不容迦叶称初祖，微许林逋作故夫。春有秋心消蚁梦，跃含潜理戏骊珠。知音近托虞僧孺，溪上閒吟影共癯。
续落花诗三十首·其四
作者：王夫之
朝代：清
体裁：七言律诗

春老谁生此宁馨，流霞妒色月争衡。无愁綵仗迷天子，不夜春城背日兄。泉涌珠玑供涕唾，河倾金桂事煎烹。临风一笑酸寒叟，酷爱秋英得久名。
绮罗香
作者：王夫之
朝代：清
体裁：词

流水平桥，一声杜宇，早怕雒阳春暮。杨柳梧桐，旧梦了无寻处。拚午醉日转花梢，甚夜阑风吹芳树？到更残月落西峰，泠然胡蝶忘归路。
关心一丝别挂，欲挽银河水，仙槎遥渡。万里闲愁，长怨迷离烟雾。任老眼月窟幽寻，更无人花前低诉。君知否，雁字云沉，难写伤心句。
绮罗香·读邵康节遗事属纩之际闻户外人语惊问所语云何且日我道复了幽州声息如丝俄顷逝矣有感而作
作者：王夫之
朝代：清
体裁：词

流水平桥，一声杜宇，早怕雒阳春暮。杨柳梧桐，旧梦了无寻处。拚午醉日转花梢，甚夜阑风吹芳树？到更残月落西峰，泠然胡蝶忘归路。关心一丝别挂，欲挽银河水，仙槎遥渡。万里閒愁，长怨迷离烟雾。任老眼月窟幽寻，更无人花前低诉。君知否，雁字云沈，难写伤心句。
罂粟
作者：王夫之
朝代：清
体裁：五言绝句

娇小垂头立，丰盈出面来。花王休相妒，侬不向春开。
罗桐侯受业先兄存没依轸倍于馀子春初过慰衰老怆然酬赠
作者：王夫之
朝代：清
体裁：七言律诗

纸窗竹屋俯寒泉，总角相看巳冁然。莎径情深寻带草，芦中恩重覆渔船。重来棠杜初悲雨，老去桃花不记年。一卷申公诗说在，凭君珍重护秦烟。
翠涛喜雨见怀病枕赋答
作者：王夫之
朝代：清
体裁：古风

灵雨自南来，飞集东皋野。伊人遂欣畅，良怀寄遥写。群岫翳回风，垂虹散清洒。朱光萦药烟，念此拘拘者。
翠涛携诸子游瞻云阁有作见寄遥荅
作者：王夫之
朝代：清
体裁：古风

嘉游成畴昔，企叹奄方今。金闺郁龙种，玉山宛鸾吟。迟向深秋兴，摇荡先春心。足知襟带敞，遂及松桧阴。大云峙霜萼，虚室函霄岑。缅彼鹤上客，所怀玉浆斟。声息坠人间，羁绁逮幽林。无乃大还诀，犹为陆海沈。宁含衣中珠，抚兹弦外琴。天问固难酬，孤心还自谌。愿言云关闭，勿惊雪发侵。
翠涛过草堂问病
作者：王夫之
朝代：清

稻露垂珠远望平，疏风疏雨葛衣轻。枫林摄摄消残暑，禅室登登待早晴。话到閒愁无一字，棋终残局笑双征。因君莞尔加餐饭，不问参苓托死生。江楼十载故心违，池影相看上雪肥。银汉未倾怜酒尽，金风欲避倩云围。尊生为嘱悲欢损，惜别县知伴侣稀。观穫送君归下噀，西清一雁贴天飞。
翠涛过草堂问病·其一
作者：王夫之
朝代：清
体裁：七言律诗

稻露垂珠远望平，疏风疏雨葛衣轻。枫林摄摄消残暑，禅室登登待早晴。话到閒愁无一字，棋终残局笑双征。因君莞尔加餐饭，不问参苓托死生。
翠涛过草堂问病·其二
作者：王夫之
朝代：清
体裁：七言律诗

江楼十载故心违，池影相看上雪肥。银汉未倾怜酒尽，金风欲避倩云围。尊生为嘱悲欢损，惜别县知伴侣稀。观穫送君归下噀，西清一雁贴天飞。
耒阳曹氏江楼迟旧游不至
作者：王夫之
朝代：清
体裁：七言律诗

野水瑶光上小楼，关河寒色满楼头。韩城公子椎空折，楚国佳人橘过秋。淅淅雁风吹极浦，鳞鳞枫叶点江洲。霜华夜覆荒城月，独倚吴钩赋远游。
胡安人挽诗
作者：王夫之
朝代：清
体裁：古风

幽兰自著花，菖蒲自成节。激流难久生，溪风易吹折。夙昔兰闺英，金韬送远道。历历视明星，悠悠思春草。春草生有时，黄尘飞不已。白玉忍蒙沙，清流怨何驶。上有龙标月，下有沅江水。沅水自东流，梧云向南开。蒲花生石上，芳节待归来。
腊月一日寒雪有作
作者：王夫之
朝代：清
体裁：五言律诗

前夕雪花飞，晶光飐素晖。半峰黄叶小，孤树暗禽归。生理随霜鬓，寒更梦舞衣。庚申慈氏说，寿酒素瓷肥。
自南岳理残书西归慈侍困于土人殆滨不免太孺人怛悯废食既脱谕令去此有作聊呈家兄
作者：王夫之
朝代：清
体裁：七言绝句

春零慈竹惜徘徊，孤燕孤飞鹰隼猜。莫是渔郎归棹错，桃花不为避秦开。
舟中上巳同须竹
作者：王夫之
朝代：清
体裁：五言律诗

客思荡如何，心知令序过。韶吹先闰□，花信绪风和。瑶草从谁拾，落英念已多。盈盈双白鸟，著意浴清波。
花咏八首 其一 樱桃
作者：王夫之
朝代：清
体裁：五言律诗

艳深消雪冷，行密迓春酣。弱蒂东风试，繁枝细雨堪。大官谁复荐，啼鸟定先含。献岁摇新恨，群芳且未谙。
花咏八首 其七 金钗股
作者：王夫之
朝代：清
体裁：五言律诗

金虎胎含素，黄银瑞出云。参差随意染，深浅一香薰。雾鬓欹难整，烟鬟翠不分。无惭高士韵，赖有暗香闻。
花咏八首 其三 山�
作者：王夫之
朝代：清
体裁：五言律诗

韶月飞金粟，春云降瑞霙。暄风别有约，芳草共含情。须浅容寻蝶，香过恰趁莺。仙軿来早暮，即此玉为京。
花咏八首 其二 迎春
作者：王夫之
朝代：清
体裁：五言律诗

玉峰疑菡萏，绛佩讵辛夷。蝶醒初春里，香寻未绽时。云生仙袂重，月上素痕滋。愿结青萝好，亭亭寄远思。
花咏八首 其五 杜鹃
作者：王夫之
朝代：清
体裁：五言律诗

采缬轻红药，丹痕竞紫榴。仙归十里幄，云指九重楼。晴雾笼深晕，平塘炫碧流。如何蜀鸟恨，夜月未消愁。
花咏八首 其八 冈桐
作者：王夫之
朝代：清
体裁：五言律诗

樾馆辞寒候，江乡记稻春。笑迎朝日上，繁映晚霞匀。紫沁侵铅粉，青趺藉绿茵。似怜芳草弱，飞覆玉鳞鳞。
花咏八首 其六 黄杜鹃
作者：王夫之
朝代：清
体裁：五言律诗

啼鸟愁如歇，闲情寄浅缃。眉新欲试喜，额晓待添妆。酒色醅莺羽，春情驻柳香。愁心迷望帝，聊学赭袍黄。
花咏八首 其四 紫荆
作者：王夫之
朝代：清
体裁：五言律诗

珍第偕金枕，同欢感异株。虞渊衣未浣，汉玺泥应濡。疏干捎莺羽，繁英碍蝶须。桃蹊别弄色，泫露泣邢姝。
花咏八首·樱桃
作者：王夫之
朝代：清

艳深消雪冷，行密迓春酣。弱蒂东风试，繁枝细雨堪。大官谁复荐，啼鸟定先含。献岁摇新恨，群芳且未谙。玉峰疑菡萏，绛佩讵辛夷。蝶醒初春里，香寻未绽时。云生仙袂重，月上素痕滋。愿结青萝好，亭亭寄远思。韶月飞金粟，春云降瑞霙。暄风别有约，芳草共含情。须浅容寻蝶，香过恰趁莺。仙軿来早暮，即此玉为京。珍第偕金枕，同欢感异株。虞渊衣未浣，汉玺泥应濡。疏干捎莺羽，繁英碍蝶须。桃蹊别弄色，泫露泣邢姝。采缬轻红药，丹痕竞紫榴。仙归十里幄，云指九重楼。晴雾笼深晕，平塘炫碧流。如何蜀鸟恨，夜月未消愁。啼鸟愁如歇，闲情寄浅缃。眉新欲试喜，额晓待添妆。酒色醅莺羽，春情驻柳香。愁心迷望帝，聊学赭袍黄。金虎胎含素，黄银瑞出云。参差随意染，深浅一香薰。雾鬓欹难整，烟鬟翠不分。无惭高士韵，赖有暗香闻。樾馆辞寒候，江乡记稻春。笑迎朝日上，繁映晚霞匀。紫沁侵铅粉，青趺藉绿茵。似怜芳草弱，飞覆玉鳞鳞。
苍梧舟中望系龙洲
作者：王夫之
朝代：清
体裁：古风

暮云笼山碧，绿树沉流影。中江瀑珠分，孤屿画檐整。团圞紫茸合，森萧翠光冷。秀挺既歆别，高涵亦危秉。烟浦极远天，槲香吹隔岭。凌晨溯两桨，即目饱幽境。万古苍梧愁，因兹慰孤耿。
苏幕遮·暮春月夕
作者：王夫之
朝代：清
体裁：词

雨初收，春已尽。多幸婵娟，还照烟霄暝。弱柳摇波波不定。绿影层层，蹙损金枢晕。尽閒愁，谁借问。花落花开，难向今宵认。犹有馀香吹陈阵。珍重清辉，莫映残云隐。
苏幕遮·翠涛以新诗见怀作此答之
作者：王夫之
朝代：清
体裁：词

老犹惭，愁不死。燕子衔来，无限伤心字。春色三分还似此。和雨和烟，了却韶光事。有如痴，仍似醉。短剑光销，红蜡倾珠泪。一片潇湘东下水。谁遣无情，长惹飞花坠。
草堂成
作者：王夫之
朝代：清

归舟湘水北，伐木逮秋清。鹤馆松云剪，萍踪雪径成。南窗仍夕㬉，东岭迓春晴。萧瑟乾坤里，蓬茅亦太荣。
草堂成
作者：王夫之
朝代：清
体裁：五言律诗

归舟湘水北，伐木逮秋清。鹤馆松云剪，萍踪雪径成。南窗仍夕暖，东岭迓春晴。萧瑟乾坤里，蓬茅亦太荣。
莫种树戏代山阴相公赠怀宁朱侍御
作者：王夫之
朝代：清
体裁：古风

莫种树，树长青扶疏。朅来九子凤，故是白门乌。白门乌，柏台鸟，欲啼不啼天未晓。街鼓鼕鼕星欲稀，还向羽林门外飞。
菩萨蛮·遣愁
作者：王夫之
朝代：清
体裁：词

半生只伴閒愁住。如今却待驱愁去。归鸟没遥天。云横斜照边。乾坤看一笑。愁到何时了。抛掷与征鸿。霜宵唳晓空。
菩萨鬘·早春
作者：王夫之
朝代：清
体裁：词

梅花绽锦催寒去。霜花铺粉留寒住。去住两悽然。衰翁惜岁年。烧根红茁草。巳报春生早。莫惹晓莺啼。啼时花乱飞。
菩萨鬘·桃源图
作者：王夫之
朝代：清
体裁：词

桃花红映春波水。盈盈只在沅江里。湘水下巴邱。湖西是鼎州。停桡相借问。咫尺花源近。三户复何人。长歌埽暴秦。
菩萨鬘·述怀
作者：王夫之
朝代：清
体裁：词

万心抛付孤心冷。镜花开落原无影。只有一丝牵。齐州万点烟。苍烟飞不起。花落随流水。石烂海还枯。孤心一点孤。
菩萨鬘·除夕
作者：王夫之
朝代：清
体裁：词

相移不觉春前岁。相连不断风前泪。泪巳到今残。乾坤醉梦閒。紫山横白霭。幂历天如海。花月有时新。难留霜鬓人。
萍乡中秋同圣功对月
作者：王夫之
朝代：清
体裁：七言律诗

白头还作他乡客，不负青天只月明。自笑渔樵非泛宅，聊听鸿雁有新声。晶瓶浸魄一双影，玉镜当心无限情。莫为银蟾增怅恨，孤清直上即瑶京。
落日
作者：王夫之
朝代：清
体裁：五言律诗

落日隐归樵，回峰骋望遥。平波云影静，素练晚烟飘。春气惊先入，年华果易消。溪梅无意绪，绿润上新条。
落日遣愁
作者：王夫之
朝代：清
体裁：五言律诗

落日群峰外，青空邀晚红。晴山添雪色，远树缓霜鸿。心放闲愁后，生凭大化中。天年聊物理，楚国想遗风。
落花诨体十首
作者：王夫之
朝代：清

游蜂大嚼过屠门，又顾他家郭外墦。唐突西施从喝道，诙谐南阮任摊裈。摧香麝父同羌管，杀景酪奴傲酒尊。生遣红裙嗤白苧，莲芳何在枣甜存。隔院投梭作意憨，当筵脱裤太无惭。中流惊剪支腮赤，黄阁愁逢满颊蓝。棠棣有兄皆四海，金钱疑鬼耗双南。堪哀堪笑都如此，谱入悲田细与勘。将谓抛馒接建章，糖毬团粉两郎当。低棋子下千林雨，趁韵诗成夏日霜。酒伴赏阑秦客逐，园丁趋视宋人芒。狂奔一夜投夭棘，七子空怀黄鸟伤。苍跸将旋趱急差，程程透夜走金牌。夕飙苦奏三声角，雨点先催两部蛙。棘矢桃弧争荜路，丁香豆蔻总琼厓。溪流难润追阳渴，驿路春风轮可埋。一片青郊战马悲，牧童难认酒家旗。衣裳云想俄苍狗，剑佩星迎总雪狮。花史拟修濡秃笔，骊歌欲唱咏删诗。待拚烂醉忘离苦，乌有青州一漏卮。艳籍黄消饱白蟫，文章水面付浮沈。风狂矮李思扪汉，雨苦寒荠学捧心。锦缕毒逢骄妇笑，娇英嫩死屠门瘖。莫誇黑牡丹无恙，斛角还逢鼷鼠侵。戏来真不惜惊鸳，浪打飞丸恼鸭魂。风箔一天金世界，藕丝几孔鬼乾坤。无端破瑟分清怨，未必闻琴亦夜奔。见说武皇春阵别，红裙撩乱蹴狂髡。禁得寒暄几度移，热时且趁笑垂垂。真成草偃迷南北，浪借风吹莽唱随。病里观涛为客起，酒醒谢妓怕天知。芙蓉漫道真君子，只恐奔车无伯夷。金钱且卖晓来红，笑杀优昙老冻脓。葵足偶然逃羿彀，蜂脾宁我负彭虫。河豚拚得杨花命，磨蝎生逢驿马宫。莫为舜华悲寿夭，草间活者白头翁。司春眯目脑冬烘，曳白教飞十里红。三五阿婆曾莽撞，八千泪眼尽寒穷。昌图驴弱宫袍涴，贾岛坟乾金粟空。毷□曲江聊一打，韶光落魄意偏雄。
落花诨体十首·其一
作者：王夫之
朝代：清
体裁：七言律诗

游蜂大嚼过屠门，又顾他家郭外墦。唐突西施从喝道，诙谐南阮任摊裈。摧香麝父同羌管，杀景酪奴傲酒尊。生遣红裙嗤白苧，莲芳何在枣甜存。
落花诨体十首·其七
作者：王夫之
朝代：清
体裁：七言律诗

戏来真不惜惊鸳，浪打飞丸恼鸭魂。风箔一天金世界，藕丝几孔鬼乾坤。无端破瑟分清怨，未必闻琴亦夜奔。见说武皇春阵别，红裙撩乱蹴狂髡。
落花诨体十首·其三
作者：王夫之
朝代：清
体裁：七言律诗

将谓抛馒接建章，糖毬团粉两郎当。低棋子下千林雨，趁韵诗成夏日霜。酒伴赏阑秦客逐，园丁趋视宋人芒。狂奔一夜投夭棘，七子空怀黄鸟伤。
落花诨体十首·其九
作者：王夫之
朝代：清
体裁：七言律诗

金钱且卖晓来红，笑杀优昙老冻脓。葵足偶然逃羿彀，蜂脾宁我负彭虫。河豚拚得杨花命，磨蝎生逢驿马宫。莫为舜华悲寿夭，草间活者白头翁。
落花诨体十首·其二
作者：王夫之
朝代：清
体裁：七言律诗

隔院投梭作意憨，当筵脱裤太无惭。中流惊剪支腮赤，黄阁愁逢满颊蓝。棠棣有兄皆四海，金钱疑鬼耗双南。堪哀堪笑都如此，谱入悲田细与勘。